Namaskar. Benvinguts a un nou món: l’Índia. – El blog de Promoviatges\nNamaskar. Benvinguts a un nou món: l’Índia.\nL’Índia no és un destí qualsevol, és una experiència inoblidable, una sensació única que no deixa indiferent a ningú i que, o bé atrapa al visitant des del primer moment o el desenamora en un sospir.\nAl nord del país es troben els atractius turístics més significatius i emblemàtics del país. Delhi, la capital, elegant i bulliciosa per parts iguals, disposa de grans bulevards i acolorits basars. Jaipur, la Ciutat Rosa, coneguda pels seus edificis de pedra rogenca com el Palau dels Vents i l’Observatori Reial. La ciutadella d’Amber amb els seus exquisits palaus dels maharajàs. Agra, seu del fascinant Taj Mahal, és una de les meravelles del món. Varanasi, la ciutat més sagrada de l’Índia, banyada pel riu Ganges i lloc de pelegrinatge.\nNova Delhi, la porta d’entrada habitual a l’Índia, es pot resumir a primera vista com un caos circulatori, contaminació, fortes olors, soroll… però una vegada superada la primera impressió, descobrirem una ciutat fascinant i increïble, on la seva riquesa cultural i arquitectònica enamora al visitant. La capital de l’Índia es troba en un encreuament de camins entre les rutes comercials que provenien d’Europa i circulaven fins a les planures del Ganges fins al llunyà Orient.\nA la regió del Rajasthan es troba una joia en forma de palau, una antiga fortalesa convertida en el Palau de Samode, on podrem gaudir de la seva exquisida decoració, les seves omnipresents flors, la seva desbordant artesania de miralls i la seva mescla de colors. L’entorn natural que el rodeja, entre turons i muntanyes, encara el fa més especial.\nLa capital de Rajasthan, Jaipur, és coneguda de moltes maneres: el “París de la Índia”, la ciutat més acolorida d’Àsia i la més famosa, la ciutat rosa de l’Índia, gràcies al color de les seves façanes. Un dels seus atractius és el Palau dels Vents, l’estructura exterior del qual recorda a la cua d’un gall d’indi real; un animal amb un gran simbolisme al país. És impossible no aturar-se davant de les seves quasi mil petites finestres de forma semi octogonal, deliciosament tallades en gres rosa i vermell amb incrustacions.\nA Agra es troba la joia del país, el Taj Mahal, el resultat d’una bella i tràgica història d’amor. La seva construcció per part d’un sultà per allotjar la tomba del que va ser el seu gran amor, està plena de multitud de llegendes i ha servit durant anys per mitificar l’amor etern, generació rere generació, fascinant i inspiradora per igual a viatgers i escriptors al llarg de segles.\nNo es pot marxar de l’Índia sense visitar Varanasi, una de les ciutats més sagrades del món, on la vida i la mort van de la mà, més que en cap altre lloc del planeta. El misticisme i la religiositat ho embolcallen tot a les escalinates de pedra, conegudes com a gaths, que llisquen lentament fins a endinsar-se en el riu Ganges.\nEn aquesta ciutat es pot viure una experiència única: el ritual religiós hindú d’adoració, Aarti. En aquest s’ofereix llum i flors a una o més deïtats i també fa referència a les cançons cantades en honor a la deïtat.\nViatjar a l’Índia és una experiència única que pocs destins del món et podran proporcionar. La regió del Rajasthan, terra de maharajàs i princeses, amaga innumerables llocs que s’han de visitar un cop a la vida.\n← Etiòpia, la joia d’Àfrica\nLyon: un viatge en el temps →\nGerard Paul: “El problema de les grans ciutats és que de vegades no representen la vida de la majoria dels habitants d’Holanda”\nLes 12 millors ciutats per passar un Nadal diferent\nEls pobles més bonics del Perigord Negre


Una cadena reobre dos dels hotels clausurats a Lloret de Mar per punxar la llum i paga els rebuts pendents\nAlegria Hotels ha arreglat les connexions dels subministraments i ja negocia també l'adquisició dels altres dos establiments\n3 min. Barcelona 02/04/2017 12:13\n651x366 Façana de l'Hotel Fenals Mar de Lloret de Mar després de les obres de millora / ACN Façana de l'Hotel Fenals Mar de Lloret de Mar després de les obres de millora / ACN\nEl setembre passat, l' Ajuntament de Lloret de Mar (Selva) va clausurar quatre hotels després que es descobrís que tenien la llum punxada i deutes en matèria d'impostos i taxes amb el mateix consistori que superaven els 450.000 euros, entre altres irregularitats. Aquell capítol va fer mal a la marca turística, va deixar 130 treballadors al carrer i va obligar a recol·locar en pocs dies més de 1.500 turistes. Mesos després, però, la situació ha canviat.\nLa cadena Alegria Hotels reobre aquest mes d'abril dos dels establiments clausurats (un dels quals, l' antic Savoy, obre aquest cap de setmana amb el nom de Fenals Mar) i també negocia l'adquisició dels altres dos. A més, manté la mateixa plantilla de treballadors.\nL'empresari Joan Pascual explica que posar al dia els hotels ha estat una tasca "feixuga" perquè calia refer les connexions de subministraments, fer obres i saldar deutes amb l'Ajuntament per recuperar la llicència d'activitats. L' alcalde de Lloret, Jaume Dulsat, celebra la notícia i recorda que mantenen intacte el pols amb l' antic gestor dels hotels, José Luís Velasco, a qui han sancionat amb multes per valor de 3,3 milions d'euros. "Tenim una determinació total d'expulsar del sistema els empresaris que treballen com ell", ha manifestat.\nL'alcalde de Lloret, Jaume Dulsat, ha explicat que han iniciat quatre processos sancionadors perquè al darrere dels hotels hi havia diferents entramats de societats. Afirma que seran ferms i que perseguiran poder cobrar les sancions pel mal que va fer aquest empresari al municipi, als treballadors i als clients afectats. En dos dels expedients ha presentat al·legacions i en els altres dos està a punt d'acabar el procés per presentar-ne.\nAquella imatge, però, contrasta amb la situació actual d'alguns d'aquests hotels. L'empresari Joan Pascual, responsable de la cadena Alegria Hotels, s'ha posat al capdavant de dos dels establiments clausurats al setembre. Esborrar l'empremta de Velasco i tornar-se a guanyar la confiança dels operadors turístics també ha estat un altre dels objectius de l'empresa. Pascual també és operador i va ser un dels màxims responsables de reallotjar en altres hotels els 1.500 turistes afectats pel tancament dels hotels de Velasco. "Els inicis han estat durs, l'hotel tenia mal nom per tot allò que va passar, però som gent que treballem de manera seriosa i ja ens coneixen", manifesta.\nPascual també avança que dins dels seus plans hi ha aconseguir la gestió dels altres dos hotels que Velasco va deixar penjats. "No som els únics que hi estem interessats, però estem en negociacions", apunta.\nDenunciats tres hotels de Lloret de Mar que tenien la llum punxada al carrer


Verónica Gonzalvo Solà ens presenta la crema recuperadora de nit d'Origin | connecTerrassa\nVerónica Gonzalvo Solà ens presenta la crema recuperadora de nit d'Origin\ndimecres, 11 octubre, 2017 - 16:45\nVerónica Gonzalvo Solà, de Can Solà, botiga especialitzada en cosmètica ecològica certificada ens parla dels beneficis d'utilitzar una crema de nit.\nPer què cal una crema de nit? La la nit és el millor moment per deixar respirar la pell i que es nodreixi amb els millors actius antiedat per tal de regenerar-la. La crema recuperadora de nit d'Origin, actua directament sobre els efectes de l'envelliment amb un complex de calci que reactiva la producció natural de col·lagen i elastina.\nL'àcid hialurònic vegetal, en combinació amb l'oli de carabassa, arròs i xufla mantenen els nivells òptims d'humitat en l'estructura cel·lular i el greix de karité aporta un extra de nutrició i hidratació a la vegada que regenera intensament les capes més profundes. Un compost d'extractes de plantes com la calèndula, la poma i la violeta que calmaran i suavitzaran la teva pell durant la nit.\nL'extracte de llimona i raïm li confereix unes propietats antioxidants i neutralitzants per als radicals lliures, gràcies a la vitamina C i el resveratrol.\nFinalment, l'aigua floral de taronja aporta suavitat i frescor i equilibra el PH natural de la teva pell.\nLa sinergia dels seus ingredients és perfecta per a pells exigents i amb falta d'hidratació.\nVerónica Gonzalvo Solà\nPropietària de Can Solà.


Cullera rep altre distintiu d’excel·lència a les seues platges – RiberaTV\nCullera rep altre distintiu d’excel·lència a les seues platges\nEl millor aparador turístic amb el que compta Cullera, les seues platges, tornen a ser les protagonistes per la seua qualitat. L’alcalde de la ciutat, Jordi Mayor, ha recollit este matí de mans del secretari autonòmic de Turisme, Francesc Colomer, la bandera de Qualitur que certifica que “no només som sostenibles mediambientalment sinó que a més reunim tots els serveis i experiències que el visitant busca en la destinació turística”, argumenta Mayor.\nDesprés de les sis banderes blaves que ha tornat a aconseguir Cullera per la qualitat de les seues aigües, ara suma un nou guardó que “mostra eixe treball d’avaluació constant que fem tot l’any, de l’esforç dels treballadors i treballadores i de l’aposta per la qualitat i la preservació dels nostres entorns”, explica l’alcalde.\nLa contínua millora de tots els serveis i infraestructures és una aposta clara del consistori i més en temps de rellançament del turisme. “A Cullera estem a l’avantguarda per a oferir el millor als nostres veïns i veïnes i a tots els visitants que ens escolleixen per vindre a passar uns dies”, destaca el primer edil.\nCullera rep altre distintiu d’excel·lència a les seues platges added by Ribera Televisió on 23 juny, 2021


blocdenkbrota: El Reportaje\nAl Teatre Lliure de Gràcia s'ha fet, només tres dies, aquesta obra de Santiago Varela, autor argentí per a mi desconegut on es toca el tema de la repressió a l'Argentina a mans de la dictadura (segons els colpistes Proceso de Reorganización Nacional) que va terroritzar el país del 1976 al 1983. L'obra comença amb els preparatius de l'entrevista que una periodista li farà a un ex-general a la presó on compleix condemna per la seva participació durant el brutal règim de terror que va assolar el país. Al cap d'un moment apareix emmanillat el militar, vestit d'uniforme i acompanyat d'un guàrdia. L'alliberen de les manilles i comença l'entrevista. L'interès de la periodista és principalment conèixer detalls de la censura i repressió en el món cultural, especialment l'incendi del Teatro Picadero el juliol del 1981. L'ex-general entrevistat era el responsable dels "temes culturals".\nJa de bon principi ens adonem que el militar està molt envellit física i intel·lectualment; perd el fil, s'oblida de noms, en confon altres, però tot i així quan li convé aguanta el tipus i desvia la conversa cap a un altra camp. En un moment determinat es vanta que ell de jove li agradava molt el teatre i admirava als actors i autors que considerava bons, no com els "d'ara", i fa un elogi de Doña Rosita la Soltera. La periodista li pregunta: "li agrada Lorca?" i aleshores recorda que Federico era homosexual i nega taxativament que Doña Rosita sigui de Lorca, a la manera militar: jo dic que no i no se'n parla més. Amb molt poc esforç de l'entrevistadora, el militar, però, es va deixant anar i no s'amaga de la seva manera de pensar, diu que tot el que van fer era necessari, reconeix que el petit teatre progressista va ordenar cremar-lo ell i que, ras i curt, la cultura sense control és molt perillosa. Encara que només siguin quatre eixelebrats comunistes, assemblearis i homosexuals; s'han d'esclafar. Es el huevo de la serpiente, diu en referència a la teoria que com que la closca és transparent i es veu l'animaló, fa gràcia, però més tard es convertirà en un perill.\nObra política sortida d'un concurs que la Secretaria de Cultura de la Presidencia de la Nación va encarregar com a homenatge al teatre incendiat (fet real). Les obres guanyadores es van estrenar en el nou Teatro Picadero inaugurat el 2012.\nEn principi sembla una obra senzilla de posar en escena, però no ho és gens ja que el director (excel·lent Hugo Urquijo) ha d'administrar molt bé els silencis, les absències mentals del militar, les aturades de conveniència, els raptes de ràbia i fúria... És una obra amb tres actors, però quasi un monòleg. El vigilant, no te cap frase i la periodista (Susana Hornos, parella actual de Luppi) no deixa de ser una secundària, quasi una comparsa. Luppi avui ha estat excel·lent, i dic avui perquè sembla que ahir no es trobava massa be i va estar una mica baix, però avui fantàstic. A casa nostra vam tenir el meu pare vivint amb nosaltres fins que va morir amb 94 anys i puc dir que me l'ha recordat molt en la manera que reaccionava quan no es recordava de coses, confonia noms, es quedava aturat... Avui l'he tornat a veure en els moviments del protagonista, amb la diferència de que el meu pare era molt bona persona.\nEl Lliure de Gràcia ple del tot i quan s'han apagat els llums ha sonat una ovació descomunal. Fins i tot una veïna meva que ha dormit bona part de l'obra picava de mans com una posseïda. Luppi ha agraït l'homenatge, però se'l veia realment fatigat. Sembla que no fa molt va passar per una operació de cor i aquestes coses donen bastant pel sac, però mentre ha estat a escena s'ha entregat i ho ha brodat.\nEtiquetes de comentaris: El Reportaje, Federico Luppi, Hugo urquijo, Santiago Varela, Teatre Lliure de Gràcia\nMarga 19 de març de 2015, a les 7:51\nEm fa gràcia que comentis això de la veïna. Jo, dimarts, tenia una persona darrera va badallar sorollosament 5 cops (per això els vaig poder comptar) i a l'acabar va dir "fabulós". Jo hi vaig percebre això que se'n diu ara 'postureig'. Celebro que t'agradés tant (jo, des de la 2a fila, no vaig poder entendre gran part del text).


Messi, amb l’'albiceleste' al Camp Nou | FCBarcelona.cat\nMessi, amb l’'albiceleste' al Camp Nou\nLeo Messi, amb l’'albiceleste' al Camp Nou\nDimarts que ve, Leo Messi canviarà puntualment la samarreta blaugrana per l’albiceleste per jugar a la gespa del Camp Nou, en el partit que disputarà la selecció argentina contra la selecció d’Algèria.\nSerà la primera vegada que el jugador argentí jugui al Camp Nou amb un altre equip que no sigui el Barça. “Serà estrany però maco ja que jugaré al meu camp i amb la meva gent”, ha dit Leo Messi en un vídeo enregistrat que s'ha emès aquest dimecres durant la presentació del partit, a la sala de premsa del Camp Nou. A més, el davanter argentí ha fet una crida per animar els aficionats argentins i catalans a acudir al Camp Nou com si anessin a veure un partit del Barça.\nSaviola també hi serà\nPerò Messi no serà l’únic jugador blaugrana que vestirà la samarreta albiceleste a casa, ja que Saviola està també convocat amb la selecció argentina per disputar el que serà l’últim partit previ a la Copa Amèrica.\nL’Argentina - Algèria\nEl partit es jugarà el proper dia 5 de juny a les 9 del vespre i serà la primera vegada que s’enfrontin aquestes dues seleccions. Guillermo Tofoni, un dels promotors del partit, ha agraït la predisposició del FC Barcelona per permetre que el partit es diputés al Camp Nou, en una decisió que va confirmar-se ahir.\nLes entrades ja estan a la venda a les taquilles del Barça i a partir de demà es podran aconseguir també en els punts de venta habituals. Els preus de les entrades seran de 20, 30 i 45 euros.\nMessi, en el vídeo que s'ha passat a la sala de premsa del Camp Nou.\nDe Suïssa al Camp Nou\nLa selecció argentina està entrenant a Basilea, on prepara el partit amistós contra la selecció de Suïssa. El conjunt de Basile té previst arribar a Barcelona el dia 3 de juny, mentre que la selecció d’Algèria no ho farà fins el dilluns 4.


Cinemes Guiu projecta 'Maleïda 1882', rodada parcialment a la Seu - FÒRUM.ad\nCinemes Guiu projecta ‘Maleïda 1882’, rodada parcialment a la Seu\nEl 10/08/19 7:03\nLa cartellera de Cinemes Guiu per aquest cap de setmana inclou la presentació a la Seu d’Urgell de ‘Maleïda 1882’, la pel·lícula documental que narra les ascensions que va fer el cèlebre poeta i religiós Jacint Verdaguer a les muntanyes dels Pirineus i especialment la que va dur a terme a l’Aneto. Una part del film va ser rodada a la Seu d’Urgell, a l’entorn de la Catedral, i per això en aquesta escena hi apareixen figurants urgellencs. La resta de l’obra es va filmar en d’altres localitzacions pirinenques.\nL’única projecció prevista de moment és aquest dissabte a les 6 de la tarda, a la sala 2 de Cinemes Guiu. Dirigida per Albert Naudín i protagonitzada per l’actor Lluís Soler, ‘Maleïda 1882’ recrea la gran travessa pirinenca de Verdaguer i l’ascens que va dur a terme a la Maleïda (Aneto), en una època en què el muntanyisme com a activitat esportiva encara era molt desconegut als Pirineus.\nDe fet, la pel·lícula vol reivindicar el fet que, tot i que és conegut sobretot com a poeta, Mossèn Cinto Verdaguer va ser un autèntic pioner del muntanyisme i, de fet, se’l pot considera “el pare de l’excursionisme a Catalunya”, segons Albert Naudín, que volia “presentar la història des de l’èpica i l’exploració del Pirineu”, en una aventura que va servir al poeta d’inspiració per escriure el seu poema més famós, Canigó. El director del film, de fet, està vinculat a l’excursionisme català i ha admès que s’ha sentit molt identificat amb la figura de Verdaguer. Un personatge també molt recordat al Pirineu mateix on, per exemple, porten el seu nom una plaça de la Seu d’Urgell i un carrer de Castellciutat.\nEl poeta estava decidit a ascendir l’anomenada Maleïda i per fer-ho només comptava amb la seva energia, guies inexperts, mapes incomplets i unes sabates que, tal com queda reflectit en aquest film, feien molt complicat l’ascens. Naudín, amb el seu equip de filmació, es va enfilar “dalt dels cims” i van cercar glaceres situades a 1.000 quilòmetres de distància del Pirineu “per trobar les mateixes condicions que a les Maleïdes del segle XIX”. La recreació de com era llavors la glacera del massís de la Maladeta, combinada amb la caracterització de l’ascensió de Verdaguer, “van suposar sens dubte un gran repte que molts no s’haurien plantejat”, ha assenyalat.\nEl director ha detallat que ‘Maleïda 1882’ es mou entre la ficció, el documental i el reportatge. En un primer moment van pensar que havia de ser un documental però quan es va incorporar Lluís Soler al projecte va decidir ficcionar una part del film. La pel·lícula està plantejada en tres temps: el primer és en temps actual amb un narrador (Bernat Gasull) que explica la història sobre el terreny; el segon és amb l’actor Santi Pocino, que interpreta un Verdaguer jove -moment en la qual hi apareix la Catedral de la Seu- i que fa el recorregut per les muntanyes; i al tercer hi apareix Lluís Soler, que interpreta el Verdaguer més gran abans de morir i que recorda “tot aquell moment i explosiu de la seva vida quan va explorar els muntanyes dels Pirineus”.\nNotícia Anterior: Els 20 errors que cap emprenedor ha de cometre\nSegüent Notícia: Esllavissada a l’altura del Punt de Trobada


Aquí teniu una ressenya sobre qui són i què fan aquest grup tan innovador, que servidora va trobar al web vente-privee del qual n'és subscriptora. A més de moda, també et pots assabentar del que es cou en música arreu del món. Per desgràcia us n'heu de fer subscriptors, però encara que no hi compreu res, el web és molt bonic i està molt treballat. És el que té ser una multinacional que ven arreu. Ah! I també hi ha marques per als molt rics, que potser és el vostre cas....


Tàrrega amplia l’oferta d’estudis post-obligatoris el curs vinent | Ràdio Tàrrega\nTàrrega amplia l’oferta d’estudis post-obligatoris el curs vinent\nEl Departament d’Educació concedeix dos nous cicles relacionats amb el tractament de l’aigua a l’Institut Alfons Costafreda i un altre sobre revestiments murals a l’Escola d’Art Ondara · La Regidoria de Ciutadania, Educació i Treball i el PEE 0-20 fan un bon balanç de la segona edició de la Fira Estudies & Treballes\nTàrrega ampliarà els estudis post-obligatoris que es poden cursar als centres educatius de la ciutat el curs 2022-2023, ja que l’Institut Alfons Costafreda i l’Escola d’Art Ondara incrementaran la seva oferta educativa. Així ho ha donat a conèixer aquesta setmana el Departament d’Educació, que ha autoritzat dos nous cicles formatius al Costafreda i un tercer a l’Escola Ondara. “Es tracta de formacions llargament reivindicades a la ciutat, que alhora ens permetran nodrir d’alumnat altres centres educatius, com és el cas de l’Escola de Sobreestants”, destaca el regidor de Ciutadania, Educació i Treball, Xavier Rossell-Aparicio.\nAixí doncs, a partir del curs vinent els alumnes que ho desitgin podran cursar el Cicle Formatiu de Graus Mitjà (CFGM) Xarxes i estacions de tractament d'aigües i el Cicle Formatiu de Grau Superior (CFGS) Manteniment d'instal·lacions tèrmiques i de fluids al centre que dirigeix Mònica Buj, “fet que ens permetrà posar en marxa estudis d’una nova família centrats en l’energia i l’aigua”, explica la directora del Costafreda. Per altra banda, l’oferta formativa de la prestigiosa escola d’art que dirigeix Mireia Vilalta s’incrementarà amb el CFGM de Revestiments murals.\nCloenda de la Fira Estudies & Treballes\nAquesta bona notícia per a la capital de l’Urgell ha arribat just quan Tàrrega celebrava la segona edició de la Fira Estudies & Treballes (FET), organitzada per la Regidoria de Ciutadania, Educació i Treball de Tàrrega i el Pla Educatiu d'Entorn 0-20 a fi d’oferir orientació als assistents perquè puguin crear el seu propi itinerari educatiu, laboral i emprenedor. La programació ha comptat amb informació i tastets de l’oferta educativa de la capital de l’Urgell així com tallers monogràfics i activitats, com és el cas de les sessions d’speed dating amb empreses i professionals celebrades amb èxit divendres al matí, a càrrec d’experts, centres educatius i entitats que han tractat l’educació i la formació des de diferents perspectives i temàtiques. El regidor d’Educació, Xavier Rossell-Aparicio, ha valorat positivament aquesta segona experiència de fira i ha manifestat la voluntat de repetir l’experiència l’any que ve.\nTota la informació al web tarrega.cat/fet\nRecordem que la Fira Estudies & Treballes compta amb el suport d’una pàgina web (https://www.tarrega.cat/fet) on poden consultar-se tots els recursos i materials, junt amb la Guia de Recursos i Suport Educatiu, que s’ha actualitzat enguany. La iniciativa de la FET es va posar en marxa l’any passat en format telemàtic. El certamen està organitzat per la Regidoria de Ciutadania, Educació i Treball de l’Ajuntament de Tàrrega i el Pla Educatiu d'Entorn 0-20, amb la col·laboració dels departaments d'Educació i Treball de la Generalitat de Catalunya, els centres educatius, ocupacionals i de foment de l'emprenedoria, cooperativisme i economia social de la ciutat i l'Urgell.


La reserva de la biosfera de les Terres de l'Ebre encarregarà un pla per rellançar la marca - Imagina Ràdio\nLa reserva de la biosfera de les Terres de l’Ebre encarregarà un pla per rellançar la marca\nLa reunió de la comissió executiva de la reserva de la biosfera de les Terres de l'Ebre, amb el delegat del Govern, Albert Salvadó, i la secretària de Medi Ambient i Sostenibilitat, Anna Barnadas. Imatge del 8 d'octubre de 2021. ACN\nEls gestors de la reserva de la biosfera de les Terres de l’Ebre encarregaran un “ambiciós” pla de màrqueting per rellançar la marca i convertir-la en un referent de sostenibilitat. Aquesta és una de les principals conclusions assolides durant la primera reunió de la comissió executiva des de l’any 2010, quan encara es preparava la candidatura. La trobada ha servit per constatar la necessitat de què la maca serveixi per dinamitzar amb un segell de qualitat els sectors primari i turístic. També de dotar de recursos estructurals la gestió de la reserva, més enllà del milió d’euros previst dels fons Next Generation que permetrà disposar, per primer cop, de recursos econòmics específics.\nEn aquest sentit, el delegat del Govern a les Terres de l’Ebre, Albert Salvadó, ha subratllat la necessitat que aquest pla de màrqueting, del qual se’n desconeixen els detalls ni quan ni com s’encarregarà, ajudi a “consolidar la marca dins del mateix territori. També que “sedueixi” empreses, amb les potencials oportunitats i beneficis que els pot representar el paraigua del reconeixement de la reserva de la biosfera. I, sobretot, en l’àmbit turístic, incrementar el seu coneixement als principals mercats del territori: les àrees metropolitanes de Tarragona i Barcelona.\nDesprés d’anys sense cap classe de dotació pressupostària concretar per impulsar-la, l’anunci de què les reserves de la biosfera catalanes –Terres de l’Ebre i Montseny- disposaran en total d’1,8 milions d’euros provinents dels fons Next Generation ha generat noves expectatives. En aquest context s’inscriuria l’encàrrec del pla de màrqueting.\nAmb tot, Salvadó ha reivindicat la necessitat de consolidar un “finançament estructural” per al seu funcionament, més enllà d’aquests ajuts puntuals per projectes que s’hauran d’executar abans de maig de 2022. Serien entre 300.000 i 400.000 euros anuals, segons ha aventurat Salvadó. “Des de 2013 –anys que es va reconèixer- el Copate ha fet una feina tècnica amb recursos molt escassos. Per treballar la part tècnica necessitem la part econòmica”, ha apuntat Ferran Rosich, vicepresident del Copate i responsable de la reserva dins d’aquest ens.\nAl marge de la necessitat de buscar recursos de forma estable, Rosich ha apuntat que un dels grans objectius dels pròxims anys és acabar integrant els set municipis de la Ribera d’Ebre dins de l’àrea d’influència de la central nuclear d’Ascó, i que el comitè MAB de la Unesco no va permetre incloure dins de la reserva. Segons ha puntualitzat Salvadó, es tractaria d’un reconeixement que no afectaria tots els termes municipals, però sí que inclouria algunes zones concretes.\nArticle anteriorAjuntaments ebrencs apagaran la llum de façanes d’edificis, passejos, places i monuments a les 10 de la nit\nArticle següentSalvadó qualifica com un “punt d’inflexió” per a l’Ebre la implantació de Kronospan a Tortosa


Ciència i medi ambient 01/11/2014\nEl programa d'anàlisi de Twitter fet per Vicente Aguilera s'ha presentat aquest dissabte a Barcelona al congrés No cON Name\nEl congrés No cON Name es fa al Cosmocaixa de Barcelona / ENRIC BORRÀS\nBarcelonaSteve Wozniak, cofundador d'Apple, va fer 64 anys l'11 d'agost. Això es pot trobar a la Wikipedia, però no hi llegiràs que li van muntar una festa sorpresa 16 dies més tard, quan devia pensar que els seus amics se n'havien oblidat, i que les fotografies les va fer Jeff Cable, el fotògraf oficial del Comitè Olímpic dels EUA. Això ho sap Vicente Aguilera, que no és amic seu ni detectiu privat; és l'expert en seguretat informàtica que ho ha explicat aquest dissabte a centenars de col·legues al congrés de 'hackers' No cON Name, que es fa aquests dies a Barcelona.\nAguilera, que feia una demostració de l'última versió del programa Tinfoleak, també ha ensenyat on viu l'actor i director Santiago Segura –que fa una mitjana de 25 tuits al dia–, i on és la casa de Nicholas Stoller, el guionista de 'Sex tape, algo pasa en la nube'. Stoller va escriure una comèdia sobre les conseqüències de pujar un vídeo íntim al núvol d'Apple i difondre'l sense voler-ho, però no va tenir en compte que fer un tuit des de casa seva amb la geolocalització activada diu a tothom on viu. A tothom qui ho sap veure, esclar.\nAmb Tinfoleak, Aguilera fins i tot ha pogut saber on era dijous l'alcalde de Barcelona, Xavier Trias –o qui sigui que li escriu els tuits–, perquè Trias també inclou les coordenades geogràfiques del lloc on és a cada tuit. De fet, sense adonar-nos-en, ho fem molts usuaris de Twitter: a cada piulada hi incloem metadades que expliquen des d'on la fem. Mirades d'una en una no tenen per què ser un problema, ningú no sabrà que piules des de casa teva si no dius que ets a casa teva, però és molt fàcil despistar-se –com li va passar a Stoller– i, a més, Tinfoleaks permet anar molt més enllà. "Se'ns vigila contínuament, som fàcilment traçables", ha avisat l'expert en començar la presentació.\nPer saber on viu Santiago Segura, Aguilera ha ordenat a Tinfoleak que analitzés els últims 800 tuits del director de 'Torrente' i li indiqués quins són els llocs des d'on ha piulat més sovint. El programa ha respost amb una llista de localitzacions que indicava el nombre de tuits que s'havien fet des d'allà, quins dies de la setmana ho havia fet i en quins horaris. El lloc on Segura ha fet més tuits, el primer de la llista, és l'únic des d'on ha piulat tots els dies de la setmana. És casa seva.\nD'això, de saber entendre com ens comportem i aprofitar-ho per treure'n informació, els 'hackers' en diuen 'enginyeria social'. Si als teus tuits hi inclous dades de localització geogràfica només caldrà buscar les piulades que fas les nits d'entre setmana per saber on vius. Els vespres d'estiu et diran on és la teva segona residència. Les nits dels divendres, els restaurants on sols anar; els dissabtes a la tarda, quines aficions tens, etc.\nSi vols estar ben segur de no donar informació de més val la pena que comprovis la configuració del teu compte de Twitter. Clica a la teva fotografia d'usuari que hi ha a dalt a la dreta, vés a 'Configuració' i comprova l'apartat de 'Seguretat i privacitat', a l'opció d''Ubicació del tuit'. Si la tens marcada, inclous informació geogràfica a cada piulada.\ncaptura configuració twitter\nCal tenir en compte que tot el que s'aconsegueix saber amb el programa és informació pública: l'ha feta pública qui l'ha piulada; per tant, en fer-lo servir, no es comet cap mena d'il·legalitat. No s'entra en cap sistema ni es vulnera la intimitat de l'autor dels tuits. Per això cal saber bé què es fa quan es publica res a les xarxes socials.\nTinfoleak no és l'únic programa d'aquesta mena que hi ha a internet, tot i que segons Aguilera sí que és el més flexible i potent. La versió que trobareu a la web, per ara, és la primerenca, que va fer fa més d'un any. Però en una setmana espera publicar la que ha presentat aquest dissabte a Barcelona i que inclourà un manual d'ús. Això sí, no és apte per a tothom: funciona amb un sistema operatiu Linux, no té interfície gràfica i cal escriure les ordres al terminal d'ordres. Per fer-lo servir com a mínim cal saber fer anar Linux, tot i que tampoc és necessari ser un expert o un informàtic.\nAguilera té clar que sovint "no som conscients de la quantitat d'informació que donem cada vegada que fem un tuit", sobretot si, a més d'analitzar-los d'un en un, s'estudien en grup. Tinfoleak permet investigar usuaris concrets, àrees determinades, internautes que facin servir un 'hashtag', etc. Un cap massa escrupolós fins i tot podria fer servir el programa perquè busqués entre els seus treballadors de què piulen en hores de feina, o demanar-li al programa que llisti els tuits que hagin fet amb comentaris negatius sobre la feina. Als Estats Units els cossos de seguretat ja fan servir per investigar un programa amb algunes característiques semblants però que és de pagament –Geofeedia–, assegura Aguilera, que espera poder explotar comercialment Tinfoleak.\nAmb una eina com Tinfoleak, per exemple, la policia podria saber quines piulades es fan en qualsevol zona on hi hagi hagut una manifestació que acabi amb avalots, repassar tot el que hi diguin per Twitter els que hi siguin, quines fotografies publiquen i utilitzar-ho com creguin convenient. I les fotografies diuen moltes coses: Tinfoleak pot llegir-ne les metadades –la informació que la càmera i l'ordinador inclouen a cada imatge– i és així com Aguilera sap qui i quan va fotografiar Wozniak, o que el fotògraf el va retratar a 109 centímetres de distància.\nTot això, evidentment, la policia ja ho sap. José Nicolás Castellano, president del No cON Name –que va començar a Mallorca fa 15 anys, segons la Hack Story–, explica que al congrés cada any hi vénen representants de tota mena de cossos policials i administracions. Si al principi tenien un centenar d'assistents aquest any se n'hi han apuntat 450. És el congrés de seguretat informàtica més veterà de l'Estat i cada vegada té més importància al sector.\nEls aspectes que es tracten al No cON Name –literalment, 'el congrés sense nom'– també han anat canviant amb el temps i cada vegada tenen un rerefons més social, segons Castellano. Aquest any, per exemple, s'hi parla de maneres de guardar arxius en un ordinador perquè siguin indetectables, de l'extorsió i assetjament sexual a través d'internet, d'atacs cibernètics a 'drones' controlats per wifi, de la seguretat de la banca en línia i de la neutralitat de la xarxa.\nseguretat informàtica xarxes socials hackers ordinadors tecnologia Twitter


Recordant el present: Infraestructures, què deien els experts fa 8 anys\nSegueixo buscant informació, he trobat el resum d'un estudi anomenat "Dotació, finançament, gestió d'infraestructures de transport i activitat econòmica a Catalunya". Parlo de l'any 99 i part de l'informe es va preparar al 98 (5 anys abans del final del pujolisme i 9 anys des d'avui).\nClar que les recomanacions les fan la Combra Oficial de Comerç, Indústria i Navegació de Barcelona, Círculo de Economía, Foment del Treball i Fundació RACC.\nConclusions, pels que creguin que ahir vaig fer un post injust amb tota la classe política:\nCarreteres: imprescindible desdoblament COMPLET de la N-II i N-340.. s'esperava pel 2002 en tots dos casos.\nPeatges: Acostament de preus respecte el servei que es dóna (han pujat en lloc de baixar). L'estudi no opta per treure'ls, però si de tenir-los al costat d'alternatives ràpides.\nXarxa metropolitana. Trens: infraestructura de rodalies pròpia per intentar evitar al màxim el contacte amb la resta de xarxa de trens.\nMetro: allargar línia 3 i 4 (s'ha fet). Implantar intercanviadors (a l'estil Madrid). S'està fent el de SAgrera, és suficient?\nEnderrirement actuacions: Deia l'informe que l'aeroport no tindria tercera pista fins 2003 (crec que va començar amb 1 o 2 anys de retard). L'informe diu que el TGV arribarà a Madrid i París l'any 2004... ejem. El programa d'inversions de metro, FGC i tramvies està dotat d'una quantitat que la Generalitat no podia canviar, 33% ve de l'Estat.... i tampoc ha canviat gaire.\nDèficit fiscal: tothom sap el que passa i entre el que diu l'estudi i el que reclamaven tots els partits durant el procés de l'estatut no va canviar res.\nFinançament europeu: representava el 5-10% de la inversió. Es preveia el seu descens i sembla que l'impacte ha estat gran.\nFinançament privat: S'aposta més aviat per la gestió privada i titularitat pública. En el tema de l'aeroport. El problema dels pocs recursos d'AENA es trobava l'any 99 en la poca explotació comercial, més que no pas en un problema de poca inversió. Ja es parla també de constituir consorcis per la seva gestió i la gestió en xarxa amb Reus i Girona.\nSi algú vol l'estudi ja sap on consultar.\nNo creieu que als polítics els hauria de caure la cara de vergonya? Per cert, en aquest estudi no es parla d'energia, que tot i no ser infraestructura de transport sí és d'activitat econòmica... aquí potser ningú preveia el que podia passar amb el nou segle.\nHas fet un exercici molt interessant. Ara estem pagant tot allò que no s'ha fet durant les dues darreres dècades per una raó o una altra.\nLa cara de vergona no només se li ha de caure als polítics, sinó a tota la societat... Quantes d'aquestes obres no s'han pogut gràcies a la "cultura del no"? El cas paradigmàtic és el 4t Cinturó... on les protestes van començar l'any 95. Som al 2007 i s'ha estat incapaç de consensuar una via ràpida que permeti una bona connexió entre les poblacions del Vallès i que sigui mínimament respectuosa amb l'entorn (tan costava?). El mateix podem dir de la MAT o d'altres obres que s'eternitzen.\n8 d’agost de 2007 a les 14:23:00 CEST


“El foc de la nit de Sant Joan significa el desig de fer prevaler tot allò que és vida”\n(U. Abat Oliba CEU) D'aquí a unes hores, les fogueres tornaran a encendre's i les primeres hores del dia 24 de juny, seran festives i sorolloses. És així des de temps immemorials, ja que aquesta festivitat, dedicada a Sant Joan Baptista, conserva gran part dels trets que la caracteritzaven en temps preromans, quan era el festeig del solstici d'estiu.\nNo obstant això, com s'ha dit, el festeig està simbòlicament lligat al camp, al rural, a una societat que balla i celebra abans d'escometre les tasques agràries més dures: la collita, la verema o la sega. D'aquest origen agrari ve el costum de recollir, entorn de Sant Joan, les herbes aromàtiques. "Tots sabem que hi ha molt pocs dies per a agafar la til·la, perquè la flor del til·ler es tanca i ja no serveix per a fer la infusió".\nSant Joan, Revetlla, foc, Pensament, Universitat Abat Oliba CEU


mobilitat sostenible | Col·legi d'Enginyers Tècnics d'Obres Públiques de Catalunya\nL’organisme metropolità obre ara la primera convocatòria de subvencions per ajudar els autònoms de l’àmbit de la DUM per renovar el parc mòbil amb vehicles de baixes emissions, per un import d’1,25 M€ i adaptar-lo a la ZBE Rondes BCN\nL’AMB també obre la tercera convocatòria de subvencions per als ajuntaments per completar la Bicivia, la xarxa pedalable metropolitana, amb 2 M€\nS’activa també la convocatòria 2020 del programa Biciempresa, de cessió temporal de bicicletes per fomentar una mobilitat laboral més sostenible\nLlegeix més sobre L’AMB aprova tres noves convocatòries de subvencions per valor de més de 3,25 m€ per impulsar la mobilitat sostenible\nConferències Mirades a la Mobilitat Sostenible\nMirades a la Mobilitat Sostenible és un cicle de conferències organitzat per l’Ajuntament de Barcelona on es presenten les principals contribucions de diverses ciutats europees en aquest camp.\nRaúl Millán, membre de la Comissió de Mobilitat del CETOP, va assistir a la darrera conferència el dia 23 de març on la ciutat convidada va ser Paris.\nJean Louis Missika, tinent d’Alcalde de Paris, va presentar quins són els reptes en matèria de mobilitat als quals s’enfronta la capital francesa i quines són les solucions per les quals estan apostant des del consistori.\nLlegeix més sobre Conferències Mirades a la Mobilitat Sostenible\nEl CETOP convidat a l'acte de signatura del 3r Conveni LIVE\nLa Plataforma público-privada LIVE ha renovat per tercera vegada consecutiva un acord multilateral per continuar la seva activitat: fomentar la mobilitat sostenible, essencialment dels vehicles elèctrics i de gas natural, amb l’objectiu de compartir i desenvolupar projectes, polítiques estratègiques, nous models de negoci i crear xarxa de coneixement .\nLa signatura, que compta amb el suport de l’Administració Pública i de diverses empreses del sector privat que treballen per l’ecologia urbana, va tenir lloc el passat 7 d’octubre\nLlegeix més sobre El CETOP convidat a l'acte de signatura del 3r Conveni LIVE\nCurs: “Bicicleta i Ciutats”\ndijous 13, 20 i 27 d’octubre\n9:30 a 14:30 hores\nSeu del Col·legi Enginyers de Camins - C/ Dels Vergós, 16 – Barcelona\n170 € per a col·legiats i 220 € la tarifa general.\nAprofundir en la continua millora de les infraestructures al servei de la bicicleta i de les seves polítiques de promoció, tant en l’àmbit urbà com l’interurbà.\nTècnics tant de les administracions públiques com de l’àmbit de l’empresa privada\nGràcies al conveni CAMINS-CETOP, els nostres col·legiats gaudiran del preu avantatjós de 170€\nLlegeix més sobre Curs: “Bicicleta i Ciutats”\nSetmana de la Mobilitat Sostenible i Segura - Dia Sense Cotxes\nEl passat dia 21 de juny es van reunir les entitats que formen part del Pacte per la Mobilitat, entre elles el CETOP, amb la regidora de Mobilitat de l’Ajuntament de Barcelona Mercedes Vidal. L’objectiu de la trobada va ser preparar les activitats que es duran a terme a la ciutat durant la Setmana de la Mobilitat Sostenible i Segura que enguany es realitzarà entre els dies 16 i 22 de setembre coincidint amb la Setmana Europea de la Mobilitat. La setmana finalitzarà amb el Dia Sense Cotxes que se celebrarà el dijous 22 de setembre.\nLlegeix més sobre Setmana de la Mobilitat Sostenible i Segura - Dia Sense Cotxes\nBicicletada popular i Festa de la Bicicleta\nL’Ajuntament vol impulsar l’ús de la bicicleta com a mode de transport habitual a la ciutat. Per promoure aquest objectiu el dia 12 de juny es farà una Bicicletada popular amb final a la plaça de les Glòries. Durant tot al matí (de 10 a 14h) en aquest espai tindrà lloc la Festa de la Bicicleta, amb activitats, tallers, jocs, demostracions i informació sobre la bicicleta.\nHi haurà també una Mostra d’Entitats de la Mobilitat Sostenible, a la qual convidem a participar a totes les entitats del Pacte per la Mobilitat i/o xarxa Barcelona + Sostenible.\nLlegeix més sobre Bicicletada popular i Festa de la Bicicleta\nPrácticas en Ingeniería Civil\nWebinar: Desigualtats in crescendo i rescat social\nExperiències BIM: Present i futur


Bici-Vici: de novembre 2004\nLa pròxima Massa Crítica serà divendres 3 de desembre a les 20h a la Plaça dels Països Catalans. Si no saps que és una massa crítica visita la seva pàgina!\nPublicat el 30.11.04\nBiciWiki: BudaPest2005: Al Juliol de 2005 es cel·lebrarà a Budapest el congrés "Towards Car Free Cities Conference", voleu participar al congrés i fer una volta en bici per Hongria? Llegiu l'enllaç.\nRutes del ciclotimes\nAquí podem trobar totes les rutes que s'ha anat publicant al ciclotimes, el butlletí mensual del BACC.\nPublicat el 29.11.04\nNavegant he anat a parar a l'àlbum de fotos d'un conegut "bici-activista", i he trobat aquesta foto, també n'hi ha una altra que es mereix portada de bici-vici...\nCiclo Times: ja tenim un nou exemplar telemàtic del butlletí de notícies mensual del BACC. Com sempre amb un bon grapat de notícies sobre la bici. Un cop més constato que els consells comarcals i els ajuntaments han descobert que el turisme en bicicleta és una bona font d'ingressos i de promoció turística, l'exemple més clar és la via verda del Carrilet d'Olot.\nPublicat el 26.11.04\nBIZIZ-BIZI - Asociacion de ciclistas Urbanos, una pàgina amb un nom semblant al bici-vici! També tenim la botiga Tot vici en bici.\nBiciclown: aquest home donarà la volta al món en bicicleta. La pàgina recull els detalls de la seva aventura: la ruta, el material, el diari de successos, reculls de premsa etc. A mi m'ha sobtat especialment l'apartat de material, necessitarà 140 pastilles de fre!!! (Llàstima que la pàgina es visualitzi correctament únicament amb Internet Explorer).\nEstudi de carrils bici del Baix Llobregat\nAquest estudi sobre infraestructures per a la promoció de la bicicleta dels Amics de la Bici de l'Abril de 2002 encara ofereix informació molt vigent. Un dels problemes detectats és la manca de rutes interurbanes. Els ajuntaments del Baix Llobregat continuen sense tenir prou en compte els ciutadans que volen circular en bicicleta, i es continuen fent reurbanitzacions sense preveure carrils bici. Els que es fan sembla que siguin per complir amb les respectives Agendes 21 i sovint no ofereixen la interconnexió amb altres carrils que és el que els faria realment útils.\nPublicat el 24.11.04\nCycloclimbing Guide to the West Pyrenees\nCycloclimbing Guide to the West Pyrenees és una guia del ports de muntanya del Pirineu occidental (País Basc, Navarra i Huesca) força útil pel planificar rutes per aquesta zona. Dóna informació, per exemple, de si la carretera té forats, si hi ha túnels, si està transitada etc. Sempre millor contrastar la toponímia i les altituds amb un mapa de la zona.\nAmpliació de la Via Verda del Camí del Ferro\nFEEC.org : Segons aquesta notícia les obres per connectar la via verda del Camí del Ferro i la Via del Carrilet haurien començat.\nPublicat el 19.11.04\nResultats de la cursa de Transports\nResultats de la cursa de Transports - PuntBarra: En el marc de la setmana de la mobilitat sostenible i segura es va cel·lebrar la cursa de transports. Avui n'he trobat els resultats en un article: la moto i la bici són els que es mouen més ràpid en trajectes curts.\nPublicat el 18.11.04\nLa bicicleta en català\nEn aquest enllaç trobem les parts de la bicicleta en català i un joc per provar els nostres coneixements. Algunes paraules més del món de la bici que sovint utilitzem malament: desmuntacadenes, cambra d'aire...\nPublicat el 16.11.04\ndemano - barcelona fan bosses per a bicicleta amb banderoles de PVC reciclades.\nAlihome.net/bici és una pàgina web personal sobre la bici. Hi podem trobar informació de "bicicletas reclinadas" i de com es construeixen. També hi han trucs per a Cicloturisme (una mica curiosos...), una comparativa de tendes campanya lleugera i alguns articles. La pàgina també està disponible en Esperanto.\nPublicat el 15.11.04\nBiciAgenda Setmana de la Mobilitat\nDes del BACC han publicat una BiciAgenda amb tots els actes de la setmana de la mobilitat relacionats amb la bicicleta que han pogut recopilar.\nPublicat el 12.11.04\nAvui s'inaugura el projecte biciZooM al campus de Terrasa de la UPC. Aquesta iniciativa pretén posar en funcionament una flota de bicicletes per a que estudiants, professors i personal puguin anar del campus a l'estació de Ferrocarrils en bicicletes compartides.\nPublicat el 8.11.04\nDel 8 al 14 de novembre es celebra la setmana de la mobilitat sostenible i segura (SETMANA DE LA MOBILITAT).\nHi han bicicletades populars per tot catalunya, diumenge 14 per exemple, a l'Hospitalet de Llobregat o per Cornellà-Esplugues-Sant Just-Sant Joan Despí.\nConsulta els actes del teu poble o ciutat!\nCercant bici al Google\nEl nom de bici-vici està totalment justificat, si cerques "bici" al cercador d'imatges del Google tens la sensació d'haver buscat "vici", almenys per les 3 primeres imatges!\nPublicat el 5.11.04\nLa intenció d'aquesta pàgina és compartir tot tipus d'informació sobre el món de la bicicleta: rutes, sortides, bici-activisme, webs, mobilitat sostenible, mecànica etc.\nPublicat el 4.11.04


Actualitat - FP Dual Institut Jaume Balmes\nLa Dual, pas a pas\n1 L'empresa i l'institut contacten\n2 Visita de l'empresa (instal·lacions, etc)\n3 Signatura del conveni. S'estabeix el Pla d'Activitats de les tasques que l'alumne realitzarà durant l'estada.\n4 Selecció dels alumnes (encaix empresa-alumne)\n5 Període de proves de 100h (acord de FCT)\n6 Acord de Dual: Dual durant tot un curs escolar (1000 hores). Durant aquest període:\n6.1. Formació del tutor d'empresa\n6.2. Seguiment de les pràctiques (reunions i trucades)\n6.3. Avaluació de l'alumne (reconeixement acadèmic per part de l'empresa)\n7 Finalització de l'acord. Avaluació final.\n8 Possibilitat de contractació\nÉs l'eina online que proporciona el Departament d'Ensenyament i la Cambra de Comerç per tal de gestionar tots els convenis. L'utilitzen tant l'alumne, el tutor d'empresa i el tutor de l'institut.\nEls tutors d'empresa reben una formació inicial (acreditada) per tal de què sàpiguen utilitzar l'eina i tot el que comporta la FP Dual.\nAl INS Jaume Balmes tenim una Borsa de Treball on anem afegint totes les propostes que ens arriben del mercat laboral i de les empreses amigues. Hi tenen accés els alumnes que han obtingut el títol els darrers anys.\nLa formació inicial de 100 hores és de FCT (Formació en Centres de Treball), i l'alumne no és treballador de l'empresa.\nQuan l'alumne comença la Dual, hi ha dos tipus de contracte.\nAlta a la Seguretat Social com a becari, amb bonificacions del 100% per a les empreses mitjanes i petites.\nRetribució: 60% del SMI durant la primer meitat de l'estada; 70% del SMI durant la segona meitat. Es cobra la part proporcional de les hores (5h)\nQualsevol contracte és vàlid. L'alumne passa a ser un treballador de l'empresa. Particularment, es vol potenciar el Contracte de Formació i Aprenentatge (CFA). De 1 a 3 anys, menors de 25 anys.\nBonificacions del 100% per a les empreses mitjanes i petites.\nRetribució: no pot ser inferior al salari mínim (SMI). Es cobra la part proporcional de les hores (5h)\nRecuperem la figura de l'aprenent\nAmb la FP Dual, l'empresa recupera la figura de l'aprenent. Podrà incorporar personal qualificat que ha format ell mateix durant un període llarg d'un any sencer amb uns costos laborals baixos. D'aquesta manera es facilita la incorporació de talent jove que ja coneix l'empresa i es garanteix el relleu generacional.\nFormats en la cultura de l'empresa\nEls alumnes que han fet l'estada Dual a l'empresa ja estan formats en la cultura, processos, metodologies i tecnologies de l'empresa (llenguatges de programació, frameworks).\nPla d'activitats alumne - empresa\nL'empresa assignarà a l'alumne la figura del tutor d'empresa, que li farà el seguiment i tindrà comunicació amb el tutor de l'institut. L'empresa i l'institut pactaran el Pla d'Activitats que portarà a terme l'alumne durant tota l'estada, i la feina realitzada a l'empresa tindrà incidència amb l'expedient acadèmic.\nEn un context de creixement de l'empresa, és molt possible que al finalitzar l'estada Dual l'alumne acabi incorporant-se a la plantilla.\nSi la teva empresa està interessada en acollir un alumne de la FP Dual, omple si us plau el següent formulari:\nSector a què es dedica


LES CASTELLUDES I CASTELLUTS IXEN AL CARRER - 1986 - Generació Radioactiva\n31 de maig de 2008 Jordi13 Comments\n13 thoughts on “LES CASTELLUDES I CASTELLUTS IXEN AL CARRER”\n2 de juny de 2008 a les 14:52\nPero que merda de manifestació ni que osties?? si tenien que tallar els pins es tallen i punto, no es podien transplantar i on estaven estaven fent mal. La questió es queixase de tot…\nSi no, explicam a mi perque mes de la mitad dels fantasmes que van anar a la merda esta son “ECOLOGISTES” i vivin a 200 metres de la plaça van tots els dissaptes en cotxe a comprar, QUIDEM EL PLANETA!! siii!!! pero que ho fagen els demes…\nJo visc a l’avinguda d’Onil i els pins eixos feen tot lo bonico que vulgueres pero estaven trencant-ho tot, o esque com vosaltres viviu en xalets a les afores i sense problemes d’aquest tipus, doncs “vo la suda” i teniu que REMOLAR, no???\nLa unica cosa que se d’aquest poble es que sempre xarra qui mes te que callar.\nUN CASETLLUT QUE ACEPTA LO QUE HI HA I NO LO QUE LI CONVÉ!!!\n2 de juny de 2008 a les 14:55\nSupose que borraras el post que acabe de posar perque no t’apanya la meua forma de pensar, sent tu el primer que es queixa de que censuren i el primer que li diu al que no pensa com tu “FATXA”.\n3 de juny de 2008 a les 12:16\nara m’antere k per a que els arbres no trencaren les tuberies dels collons, la unica solució era arrancar-los….\navore… primera: que ho haguera mirat el arkitecte primer no?\nsegona: podien haver alçat la cera i arreglar les tuberies…\ntercera: si la unica opció era llevar els arbres, pk coño no les van arrancar be, per a que pugueren haver sobreviscut en altre lloc, pk tallan axina la soca no crec k el arbre retorne per arte de màgia.\naaa i sobre lo dels xalets, jo visc alli i em parex una tonteria lo k has dit dels cotxes, pk k jo sapia en castalla van tots els makinerets en el cotxe per ahi a tot hora hasta pa recorrer un metro i ki se la carrega, clar…. les k viuen als xalets… “les forrats” k jo sapia jo no tinc ningun majordom k m’ascure ni k em faja el llit…. i no crec k tu vivint en lavinguda d’onil pilles el cotxe per anar a la plaça…. no?no se alomillor si, pero jo no vax en cotxe a la plaça… (menuda parida, pero be…).\nBO, DIGUEU EL K DIGUEU SEGUIREM ALÇANT LA VEU…\n5 de juny de 2008 a les 23:13\niee jordi, no borres exe comentari tio jajajaja, en la vida que tinc…\nd’on has ixit?? que si franco, que si la nostra mare, que cremá dus\ndamunt, bueno i davall i pels costats; em fas riure… i ja el que\nfaltava és la otografia, i damunt ens dius “innorantes”??? a\nai mare quanta misèria…\nla cosa va penjant i sense os…\njo li he fet cas, però perque m’ha fet gràcia, axò el millor és passar del tema.\nqui està així de fotut té un greu problema, no ens traga, pero el que passa és que al final tampoc soportarà a ell mateix. a i lo de visca españa ho entenc tio, pero no poses visca castalla nen, quin ejemple de porta cap a fora per al poble


Inici > Dosificació automàtica>Electrocloració salina>AUTOMATIC SALT BAYROL AS7\nClorador salí innowater SMC50\nProducció fins a 50 gr/h\nFàcil instalacion, nou interfície de maneig molt senzill amb pantalla LCD retro-il·luminada\nIdeal per a petites piscines i jacuzzis\nConcentració de sal 5gr/l\nCèl·lula autonetejable en titaniun grade 1 amb 14000 hores de vida\nNova cèl·lula exclusiva amb hidrodinàmica millorada i major superfície eficaç d'elèctrode\n2 375,00 € impostos incl.\nNova font d'alimentació segellada d'alt rendiment.\nEliminació de ventilació per aire forçat: gran resistència a atmosferes corrosives i disminució notable d'avaries. IP-65.\nNova interfície de maneig molt senzill amb pantalla LCD retro-il·luminada.\nNova fixació mural amb suport independent en acer inoxidable. Cable d'alimentació desconnectable que permet una ràpida i fàcil intervenció. Cèl·lula neteja sol.\nConnexió de cèl·lula sense femelles mitjançant connector estanc a termo cautxú. Inclou programari i electrònica de mesura de ph i redox


Wikiloc | Turó d’en Galzeran pel Rocar, Mirador 9 Pins, Dólmen i Poblat Ibèric de Castellruf, Basassa i Fonts de la Teula, Ferro i Alba Trail\nHiking (The best Hiking trails in Spain → Catalonia → Tiana )\nTuró d’en Galzeran pel Rocar, Mirador 9 Pins, Dólmen i Poblat Ibèric de Castellruf, Basassa i Fonts de la Teula, Ferro i Alba\n40,207 339 8165\n2013-08 - Galicia - Agost 2013 (Motorcycling)\nErmita de l'alegria-turó nou pins-turó d'en galceran-dolmen castellruf-turó de castellruf-font de la dinamita-can ballús (Hiking)\n#1CIM - Turó d'en Galzeran o d'en Mates (Maresme - Vallès Occidental) 05/05/2018 (Hiking)\nTiana-font del alba-cementiri dels empestats-fonts-turo de galcerán-cartoixa: 28 JUN 2013 15:35 (Hiking)\nViewed 3702 times, downloaded 211 times\nnear Tiana, Catalunya (España)\nAgradable caminada sortint des de Tiana en la que desprès de veure l’ermita de l’Alegria seguirem el Camí de Dalt d’Alella fins arribar a la carena “fronterera” entre Tiana i Alella, inici d’un fàcil recorregut carener amb bones vistes del litoral que passant pels petits cims de El Rocar (207m), el Turó d’en Fàbregues de Dalt (382m), el Turó de Nou Pins (412m) i el Turó de Ca l’Andreu (433m) ens portaran fins el modest punt culminant de la Serralada de Marina, el Turó d’en Galzeran (484m). Continuarem fent una incursió per la cara N en la que veurem el Dólmen i el Poblat Ibèric de Castellruf i desprès passarem per les ombrívoles raconades de la Font de la Teula, la Basassa i la Font del Ferro. Per tancar la volta travessarem el Bosc d’en Mates i farem pas per la Font de l’Alba. Tot això evitant al màxim les pistes i apostant pels corriols i senders.\n***RECORREGUT: Tiana (Barri Gosch)-Camí del Cementiri-Ermita de l’Alegria-Camí de Dalt d’Alella-La Cabanya-El Rocar (207m)-Coll de Vendrans-Prop de l’Urbanitzacio Can Comulada-Mirador de Nou Pins-Turó d’en Fàbregues de Dalt (382m)-Turó de Nou Pins (412m)-Turó de Ca l’Andreu (433m)-Coll dels Nou Pins-Turó d’en Galzeran (484m)-Torre de Vigilància del Turó d’en Galzeran-El Pi d’en Casals-Dólmen de Castellruf-Les Quatre Termes-Poblat Ibèric del Turó de Castellruf (457m)-Bosc Sunyer-Font de la Teula-La Basassa-Font del Ferro-Bosc d’en Mates-Brolla d’en Marí-Roca del Frare-Prop del Revolt de la Paella-Font i Àrea de lleure de l’Alba-Zona esportiva municipal de Tiana-Carretera BV•5008-Tiana (Barri Gosch).\n***CRONICA: Des de la B-20 prenem la sortida de Tiana i seguim per una carretera que amb tendencia al N i seguint indicadors cap a “Ermita de l’Alegria” travessa la poblacio de Tiana. Un cop estem a punt de sortir de la poblacio un nou indicador de la\n“Ermita de l’Alegria” ens covida a prendre un carrer estret a la dreta (Barri Gosch) on normalment trobem aparcament. Iniciem la caminada seguint el carrer del Barri Gosch en una suau davallada al N que inmediatament ens porta a la Riera de la Font, punt on finalitza el carrer i trobem un plàtan de gran tamany. En aquest punt seguim pel Camí del Cementiri (indicat), una pista que seguim a l’E en suau pujada i obviant els pocs trencalls que ens surten a banda i banda fins arribar al cementiri i l’ermita de la Mª de Déu de l’Alegria (s.XI), documentada des del 1018 tot i que l’edifici actual correspon a l’ultima modificacio feta l’any 1729. Des de l’ermita prenem una pista inicialment emporlanada que surt al E/SE, tot seguit la pista pasa entre les boniques cases de Can Brossa i Can Cirera i despres tomba al S en suau davallada i passant entre conreus i hivernacles tot alternant trams de terra i emporlanats. Aquest tram al S aviat ens acaba portant a un carrer urbanitzat, que seguim a l’esquerra (E) apenes 60m fins trobar l’inici d’un cami-pista (Camí de Dalt d’Alella) que surt a l’E i pasa entre conreus i hivernacles. Aviat trobem una bifurcacio on seguim el cami de la dreta, que primer a l’E i tot seguit al NE ens porta tot seguit al llit sec del Torrent dels Grills, on es forma una cruïlla de camins: seguim el cami que surt recte (N) apenes uns 6 metres i despres prenem un corriol fressat a la dreta que s’enfila amb tendencia al SE i despres al S tot obviant algunes dreceres i sendes menys evidents que ens van sortint a banda i banda. Poc despres el corriol continua pujant (S/SE) pel tallafocs de la linia electrica fins abastar la linia carenera, on trobem “la Cabanya”, una rudimentaria construccio feta amb troncs. Un cop a la carena deixem el Camí de Dalt d’Alella (que comença a davallar a l’altre banda de la carena) i seguim un cami que continua carenejant i pujant al NE tot obviant les diferents sendes i corriols que ens surten als costats fins arribar poc despres al poc definit cim de El Rocar (207m), un petit conjunt de roques granitiques des d’on es gaudeix d’una bona vista sobre el litoral. Continuem carenejant per un cami amb tendencia al N i gairebe planejant fins desembocar inmediatament en una pista per on transiten els senyals SL. Seguim aquesta pista en la direccio que portem (N, senyals SL) i resseguint la carena obviant algunes sendes que ens van sortint a banda i banda i no triguem a arribar a la cruïlla de camins del Coll de Vendrans, des d’on seguim el cami-pista que portem (N, senyals SL) que va vorejant unes vinyes (que anem deixant a la nostra dreta). Just en acabar de vorejar les vinyes deixem un cami-pista a la dreta i seguim el cami-pista que portem (N, senyals SL), que poc mes endavant ens acaba portant a una pista mes ample que seguim a l’esquerra (N/NO, senyals SL) i pujant tot resseguint la carena. Just abans de vorejar l’urbanitzacio de Can Comulada deixem una pista a la dreta i seguim pujant per la pista que portem (NO) i, tot seguit, deixem la pista i agafem un sender fressat a la dreta que s’enfila per la carena al NO deixant a la nostra dreta les ultimes cases de l’urbanitzacio de Can Comulada, que al meu parer no tenien que haver arribat mai tant amunt. Aviat deixem enrere l’urbanitzacio, fem un breu flanqueig al SO i despres el sender fressat s’enfila al N per un breu tram mes rocos i erosionat que no triga en deixar-nos al Mirador dels Nou Pins, on trobem uns bancs per descansar i gaudir de l’extensa vista panoramica. Des del mirador el sender fressat continua carenejant amb tendencia al NO, poc mes amunt i al costat d’un diposit deixem un cami que davalla a la dreta i seguim sempre pel fil carener (NO) i pujant amb algun tram un xic erosionat i rocos fins assolir poc despres el Turó d’en Fàbregues de Dalt (382m), amb una bona vista sobre el litoral. Continuem carenejant al NO fent una brevissima davallada i despres pujant tot deixant a la nostra dreta el Mas de Nou Pins (que quasi ni veiem), tot seguit pasem pel capdamunt de l’indeterminat cim del Turó de Nou Pins (412m) i poc mes amunt assolim el cim del Turó de Ca l’Andreu (433m), aquest amb una vista un xic mes limitada que el Turó d’en Fàbregues de Dalt. Passat aquest cimet el sender fressat davalla mes marcat al NO fins desembocar en una pista, que seguim en la direccio que portem (N) tot vorejant unes vinyes que anem deixant a la nostra dreta i obviant una altre pista que se’ns incorpora per l’esquerra fins arribar a la cruïlla de camins del Coll dels Nou Pins, per on pasa el GR i on trobem un parell de diposits. Obviem el GR i seguim un cami que puja al N fent continues llaçades fins desembocar mes amunt en una pista, ja molt a prop del Turó d’en Galzeran. Seguim aquesta pista a l’esquerra (SO) apenes uns metres fins trobar un sender a la dreta (NE) que tot seguit ens deixa en el gran piló d’obra que corona el Turó d’en Galzeran (484m), on si volem gaudir de vistes caldra enfilar-se al mateix fent una grimpadeta. Des del cim desfem els pocs metres fins la pista i ara la seguim al SO uns pocs metres fins la torre de vigilancia forestal, al costat de la qual davallem per un sender-trialera força dret que davalla al NO per la cara N de la muntanya i tot seguit desemboca en una pista, que seguim a la dreta (NE) i fent una breu pujada fins que inmediatament la pista es bifurca: seguim la pista de l’esquerra (NE), incialment davallant una mica i despres gairebe de pla. Poc despres la pista es torna a bifurcar i seguim el cami-pista de la dreta (NE), que continua força planer, despres deixem un cami abandonat a l’esquerra (faria drecera pero despres esta impracticable) i el cami-pista comença a davallar suaument, se’ns incorpora un sender per la dreta i tot seguit sortim a una cruïlla de camins on tornem a trobar els senyals GR. Tornem a obviar els senyals GR i prenem un sender fressat a l’esquerra (NO) que s’endinsa en el tipic bosquet espes de les obagues d’aquesta contrada. Aviat el sender comença a davallar suaument i no triga a desembocar en una pista on tornem a trobar el GR que, ara si, seguim a l’esquerra (SO) i, tot seguit, aquesta pista es bifurca i seguim la pista de la dreta (N/NO, senyals GR) fins que trobem a l’esquerra un indicador i un plafo interpretatiu que ens conviden a pujar uns pocs metres a l’esquerra fins el ben restaurat Dólmen de Castellruf (Calcolític, 2200-1800 a.C). Vist el dólmen seguim la pista uns pocs metres al N fins una cruïlla de camins indicada on deixem els senyals GR i seguim un corriol que continua recte (N) cap al “Poblat Ibèric de Castellruf” i s’enfila de valent per la cara S del turo enmig d’un espes bosquet. Despres d’una breu pero intensa pujada trobem encara en la cara S del turo una sitja i diverses restes de murs envaïdes per la vegetacio de l’antic poblat ibèric, des d’on seguim el corriol a l’esquerra, que continua voltant el turo en busca del seu costat O i aviat ens fa pasar per un petit espero granitic on gaudim d’una bona vista. Pasat l’espero el corriol continua voltant el turo fins arribar a la cara N i punt culminant del mateix (457m), on trobem les restes mes consolidades del Poblat Ibèric de Castellruf (habitat des del s.VII a.C i abandonat o destruït a principis del s.II a.C) i del posterior Castell Ruf (s.XI), documentat des de l’any 1060. L’any 2001 es va fer una important excavacio-acondicionament de l’indret i, tot i que encara es veuen murs que delimiten les diverses estançes, lamentablement la vegetacio ja esta començant a tapar les restes i en pocs anys la feina feta al 2001 quedara en un no res. Just al costat d’un mur força ben conservat cal buscar una fita que marca l’inici d’un corriol que davalla per la cara N del turo i amb tendecia al N/NO fins sortir poc despres a una atrotinada pista al costat d’una torre electrica, pista que seguim de baixada agafant rapidament tendencia al SO i desembocant aviat en una pista bona, que apenes seguim uns metres al S fins trobar un corriol a la dreta pel que davallem (S) serpentejant i en fort pendent tot endintsant-nos en un bosquet ombrivol i obac. Travessat un barranquet el corriol remunta un xic i continua al S dins del bosc fins que desemboca en un cami mes ample, que seguim a la dreta uns pocs metres fins trobar el trencall de la Font de la Teula, a la que ens desviem apenes uns metres a l’esquerra fins l’ombrivola i bonica raconada que hi forma, sobretot a la tardor. A dia d’avui surt un rajoli d’aigua. Des de la font la ruta continuava per un cami molt bonic de sauló cobert de molsa, pero lamentablement a finals de Desembre del 2016 han passat una excavadora que l’ha destrossat literalment, es lo que denominen “netejar el bosc”. Feta la critica seguim pel “nou” cami-pista que continua al SO, tot seguit deixem a l’esquerra un sender que puja i seguim pel cami-pista gairebe de pla, despres rebutgem un cami poc clar a la dreta i seguim pel cami-pista recentment creat tot recordant lo bonic que era l’antic cami. Poc mes endavant deixem una pista que davalla a la dreta (per cert aquesta pista al Desembre del 2016 era un sender tambe) i seguim al S/SO pel cami-pista una mica mes fins trobar a la dreta un corriol poc definit (e posat unes fites). Des d’aquest punt fem una “anada-tornada” a la dreta seguint aquest corriolet que davalla uns metres revoltant cap al N fins el petit espai humit de la Basassa, un raconet important pels animals de la zona. Retornem al cami-pista i el seguim al SO fins travessar poc despres el Torrent de la Font Sunyera, des d’on fem una nova i breu “anada-tornada” agafant un corriol a la dreta un xic embardissat (lamentablement la recent e hipotetica “neteja del bosc” gairebe a tapat del tot l’entrada al corriol) que davalla al N uns pocs metres fins la Font del Ferro, que a dia d’avui raja una goteta. De nou al cami-pista el seguim ara pujant a l’O/SO fins desembocar en una pista mes bona on es forma una cruïlla de camins: seguim la pista de l’esquerra (E) apenes uns 60m fins trobar l’inici d’un sender fressat a la dreta que puja suaument amb tendencia al S tot travessant l’espes Bosc d’en Mates fins arribar a la carena O del Turó d’en Galzeran, on trobem un sender fressat que la va resseguint. Seguim aquest sender a l’esquerra apenes uns 12m fins que trobem un altre sender que surt a la dreta, punt on deixem la carena i començem a davallar per aquest sender agafant tendencia al S fins desembocar en un cami de sauló just quan aquest fa un revolt, a la zona de la Brolla d’en Marí. Seguim el cami de baixada (SO), poc despres se’ns incorpora un cami per l’esquerra i seguim davallant pel nostre cami (SO), una mica pedregos i enfonsat entre parets de sauló fins que desemboquem en una pista secundaria, que seguim uns pocs metres en la direccio que portem (SO) fins desembocar tot seguit en una pista bona per on transiten els senyals GR. Seguim la pista a la dreta (SO, senyals GR) uns 100m fins que trobem una pista que davalla a l’esquerra, punt on deixem la pista general per on continuen els senyals GR i fem un gir a l’esquerra (NE) de 180º tot davallant per aquesta pista mes secundaria, que inmediatament fa un revolt a la dreta i es redreça al S. Poc mes avall la pista fa un parell de revolts tancats on obviem una pista que surt al N/NE i seguim davallant per la pista secundaria que portem, que a partir d’aquí continua travessant el vessant de la muntanya amb tendencia al SO tot gaudint de vistes sobre el litoral. Aquesta pista despres faldeja el Turó del Reig i, tot seguit de tombar al S, trobem una bifurcacio indicada on conectem amb els senyals SL: seguim cap a la “Font de l’Alba” per la pista secundaria que portem (senyals SL), que comença a davalla primer al S i tot seguit al SE pasant molt a prop del Revolt de la Paella de la carretera B-500, on els senyals SL ens conviden a deixar la pista (que va a buscar la carretera) i seguim per un sender fressat que continua davallant amb tendencia a l’E/SE. Inmediatament el sender es bifurca i seguim el sender de la dreta (senyals SL), que continua davallant al S/SE per un bosquet de pins i amb algun tram arranjat amb esglaons rudimentaris de fusta. En sortir a una nova bifurcacio indicada deixem els senyals SL (que continuen a l’esquerra fent marrada) i seguim el sender fressat de la dreta (SO) que continua davallant fins deixar-nos tot seguit en la Font de l’Alba, on trobem una area de lleure ben arranjada amb bancs. Des de la font seguim un cami ample que continua al SE passant al costat de diverses zones amb bancs i taules fins i tot habilitades per minusvàlids fins acabar desembocant en la zona esportiva municipal de Tiana, ara ja en un carrer asfaltat. Seguim aquest carrer a la dreta (S/SE) passant per la zona d’aparcaments i no triguem a sortir a la carretera B-5008, on agafem un cami que va per la vorera de la carretera ben protegit amb baranes uns 400m fins arribar al punt d’inici.\n***NOTA: Tota la ruta es per corriols, senders, camins i pistes força fressats. L’ùnica dificultat a destacar es algún breu tram de baixada un xic dret. Si no hi haguès aparcament en el Barri Gosch en la zona esportiva hi han moltes plaçes d’aparcament.\nInici Camí del Cementiri\nCamí Alt d'Alella\nTorrent dels Grills / Inici sender\nAbastem carena / La Cabanya\nUrbanitzacio Can Comulada / Sender a la dreta\nTuró d’en Fàbregues de Dalt\nTuró de Ca l’Andreu\nTuró d’en Galzeran\nCruïlla / Sender a l'esquerra\nDólmen de Castellruf\nSitja / Poblat Ibèric Turó de Castellruf\nPoblat Ibèric del Turó de Castellruf\nDeixem pista / corriol a la dreta\nDeixem pista / sender a la dreta\nSeguim pista / Conexió GR\nPista a l'esquerra / Deixem GR\nConexió amb el SL\nDeixem el SL\nZona esportiva municipal de Tiana\nBrolla d'en Marí\nJOAN2013 Feb 5, 2017\nGràcies Aventura’t per compartir la ruta. Exquisidament detallada per la teva part. Una ruta amb bones vistes i llocs interessants. Respecte al que comentes de la neteja dels boscos, massa sovint ens trobem les branques tallades al mig dels corriols, fent que aquests siguin difícils de seguir. Salut i cames\nAventura't Feb 5, 2017\nHola JOAN2013, gràcies a tú per deixar el teu comentari i valoració. Salut i bona caminada!\nGuillemalt Feb 10, 2017\nAventura't aquesta ruta te l'has currat...........\nLa vam fer el passat Diumenge 29-Gener-17 i NO te desperdici.\nMalgrat sigui per un zona amb molta afluència de gent i de bicis i mes bicis per las Pistes, com es fa majoria del recorregut per corriols es mes que recomanable.\nAquesta zona no la coneixia, es d'agredir trobar gent com tu, que conaixent la zona la comparteix.\n100% recomanable, per fer-la un matí d'hora i per dinar a casa...\nAventura't Feb 11, 2017\nHola Guillemalt, gràcies a tú per deixar el teu comentari i valoració. En totes les rutes intento evitar les pistes al màxim. Salut i muntanya!\nBemba Jun 18, 2017\nExcel·lent i divertit recorregut amb molts corriols!\nAventura't Jun 19, 2017\nHola Bemba, gràcies a tú per deixar el teu comentari i valoració. Salut i muntanya!\nmireiaarus Oct 8, 2017\nPassejada xula i més amb un dia fantàstic com el que ha fet avui per poder gaudir de les vistes. Gràcies per compartir-la.\nAventura't Oct 9, 2017\nHola mireiaarus, gràcies a tú per deixar el teu comentari. Salut i muntanya\nferrangb Jan 21, 2018\nLa volta està molt ben indicada i les vistes són molt boniques. Els camins per on passa no m'han semblat especialment bonics per això.\nAventura't Jan 21, 2018\nHola ferrangb, ùltimament estan fent malbé molts senders de la Serralada litoral passant excavadores...i alguns eren ben bonics!. Gràcies per deixar el teu comentari i valoració. Salut i muntanya\nSiscu1953 Mar 13, 2018\nLes teves rutes sempre son molt bones i les fotos una pasada. Gracies.\nAventura't Mar 13, 2018\nHola siscuimontse, gràcies a vosaltres pels compliments! Salut i bones caminades!\nalberto2010 Apr 27, 2018\nAventura't Apr 28, 2018\nHola alberto2010, gràcies per deixar el teu comentari i valoració. Salut i muntanya!\nHi, found this interesting trail: Turó d’en Galzeran pel Rocar, Mirador 9 Pins, Dólmen i Poblat Ibèric de Castellruf, Basassa i Fonts de la Teula, Ferro i Alba https://www.wikiloc.com/hiking-trails/turo-den-galzeran-pel-rocar-mirador-9-pins-dolmen-i-poblat-iberic-de-castellruf-basassa-i-fonts-de-16131777 Regards, Wikiloc | Trails of the World


Lev Trockij: Per uns nous partits comunistes i una nova Internacional\nPER NOUS PARTITS COMUNISTES I UNA NOVA INTERNACIONAL1\n27 de juliol de 1933\nversió catalana feta per Alejo Martínez – alejomp@lycos.es - des de: “Por nuevos partidos comunistas y una nueva Internacional”, en, Escritos, Tomo V, volumen 1, Editorial Pluma, Bogotá, 1976, pp. 35-38.\nFins ara ens hem desenvolupat com a fracció de la Tercera Internacional. Després de l’expulsió ens considerarem una fracció i ens fixarem com a objectiu la reforma de la Internacional Comunista. Aquesta etapa fou absolutament inevitable. Inclús si, des de fa temps, alguns de nosaltres, haguéssem estat convençuts que la Comintern estava condemnada al fracàs, ens hauria estat impossible proclamar-nos com a nova internacional. Calia demostrar què valem, què valen les nostres idees, preparar els quadres. Només podíem fer-ho com a fracció. Fou una etapa inevitable.\nHem de liquidar aquesta etapa tant internacionalment com nacionalment. Vèiem la possibilitat teòrica de què els esdeveniments històrics, explicats per endavant per nosaltres, podien produir, junt amb la nostra critica, un canvi radical en la política de la Comintern. Aquests grans esdeveniments ja s’han produït. Ocorregué la qüestió de Xina, però en aqueix moment la crítica de l’Oposició fou com un llibre tancat per als obrers d’Occident, que a penes s’assabentaren. Ocorregué la qüestió d’Alemanya. Seguirem pas a pas els fets, i els preveiérem amb major o menor exactitud. Si la reforma era possible, aquesta era la situació clàssica per a fer-la.\nEl 5 d’abril, després de la resolució del Comitè Executiu de la Comintern, hauríem d’haver proclamat: la Internacional Comunista és morta! Perdérem diversos mesos que, malgrat tot, tenen certa importància. Per què aquesta demora? En primer lloc, perquè la nostra declaració sobre la necessitat d’un nou partit en Alemanya provocà diferències entre nosaltres. Es tractava d’assolir de fer aquest gir decisiu sense que hi haguessen ruptures. La primera etapa fou la proclamació d’un nou partit per a Alemanya. A més, havíem de comprovar també com influïa la catàstrofe d’Alemanya sobre les altres seccions de la Comintern.\nLa nostra actitud d’espera s’explica per la cautela necessària per a fer un gir com aqueix. La catàstrofe alemanya havia de provocar un canvi en la Comintern, ja siga possibilitant la reforma o accelerant la seua desintegració. La Comintern no pot continuar sent el que era abans d’aqueixa catàstrofe. Ara ja està ben definit el camí que ha pres. No es pot esperar un miracle. Està condemnada a la derrota. Cal abandonar la idea de la reforma, nacionalment i internacional, per al conjunt de la Comintern, puix que sols és una casta burocràtica sense escrúpols que ha esdevingut el major enemic de la classe obrera mundial. És absolutament necessari alliberar l’avantguarda proletària de la dictadura de la burocràcia stalinista.\nQuè significa en essència aquest gir? Deixem de ser una fracció, ja no som l’Oposició d’Esquerra, passem a ser els embrions de nous partits. La nostra activitat ja no està limitada per la idea de la fracció. Açò ens portarà inestimables avantatges. Les organitzacions stalinistes es redueixen cada vegada més. La classe obrera arrenca del seu cor la Comintern. Estem condemnats al fracàs si en seguim lligats. Algunes organitzacions i grups s’oposaven a nosaltres només perquè estàvem a favor de la reforma. Se’m dirà que són confusionistes, però entre ells també hi ha elements sans que no seguiren el nostre camí. Hem d’alliberar-nos del control formal de la burocràcia stalinista.\nEs tracta de proclamar ara la ruptura? No podem fer-ho. No comptem amb forces suficients. En els partits socialistes s’està formant una tendència cap a l’esquerra. Hem d’orientar-nos vers aquests corrents. La Internacional Comunista es formà amb aquests elements centristes que ahir es bolcaren a la revolució. En 1918 la situació general era molt més favorable. El ritme de desenvolupament era molt més ràpid. Ara estem enfront de la major de les derrotes del moviment obrer. Si bé el procés és molt més lent, la socialdemocràcia i la Comintern, paral·lelament, entren en fallida al mateix temps que es produeix la fallida catastròfica de la societat capitalista.\nSom els embrions de la formació d’una organització revolucionària. Prenguem, per exemple, la conferència que el SAP i altres grups semblants de distints països projecten realitzar a Brussel·les. Hem d’acceptar les seues invitacions. Si afirmem la necessitat de ser fracció de la Comintern es constituirà un front únic contra nosaltres basant-se en un punt que ja no té cap contingut. Hem d’actuar d’una altra manera. Cal anar-hi i dir: “Vostès ens retreuen estar a favor de la reforma. Ara entrem en una nova etapa històrica en què la política de la reforma ha quedat esgotada. No discutim les posicions del passat. Les diferències ja estan liquidades.”\n1“Per nous partits comunistes i una nova Internacional”, Butlletí intern Lliga Comunista de Nord-Amèrica, nº 13, 1933. Aquesta és una transcripció taquigràfica sense corregir o un resum de les observacions de Trotski durant un discussió que es realitzà a Saint-Palais tres dies després de l’arribada de Trotski a França I amb què contribuí a la discussió que es portava a terme dins l’Oposició d’Esquerra. [Nota de l’edició castellana]


Dedéu contra els missaires – Avantguarda.cat\nOriol Domingo 9 d'agost de 2014 Atri\n4. Bernat Dedéu no hauria de desconèixer que ateus, agnòstics, anticlericals han trobat refugi en centres eclesials i temples on es celebren misses. Poden citar-se, per exemple, el monestir de Montserrat, el convent de Caputxins de Sarrià, les parròquies de Sant Medir i Sant Agustí. Son espais que, de manera clandestina durant la dictadura, han acollit la creació i les reunions de partits i sindicats com Convergència, Comissions Obreres, Sindicat Democràtic d’Estudiants de la Universitat de Barcelona, tancades contra les penes de mort, reunions de l’Assembla de Catalunya. Dedéu tampoc hauria d’ignorar la missió jugada per les parròquies als barris perifèrics de Barcelona i d’altres ciutats de Catalunya. El règim creava barris desestructurats i sense un mínim decent de serveis, però els sacerdots de l’època, a més de celebrar missa, donaven acollida a milers d’immigrants i participaven en la creació d’estructures de cultura i convivència.\n5. Bernat Dedéu hauria de saber que això també ho feien “missaires”. Gent com Pujol, Manent, Benet, Comín, i predecessores de Forcades, Caram, Molins.


BONA ANYADA – EL BLOG D'EN MET\nCom quan et despertes amb ressaca i recordes que has tornat tard de festa. Ara que l’any s’acaba em dóna per repassar aquest 2016 que és a punt d’entrar a la història i m’adono que no tinc paraules. Em quedaria curt, per molt llargues que fossin les frases, no seria capaç d’expressar el que enguany he viscut i après. L’àlbum de fotos de la festa em recorden instants d’on he celebrat les meves quatre primeres dècades en aquest món.\nSi una imatge val més mil paraules, un grapat de fotografies són un univers d’emocions. La meva realitat fixada en colors.\nEl viatge començava a Nàpols; on m’emplatava els pops que els romans trepitjaven descalços abans el món se’ls convertís en cendra.\nNomés en mig de la decadència més meravellosa podia entendre els grafits sobre pedres centenàries com palimpsests poètics.\nIrreverència sorgida del caos; que avui hi som i demà potser també i mentrestant cal menjar alguna cosa.\nQuè et poso ànima meva? Garum o seitons marinats?\nDetalls il·luminats que convidaven a volar cap a d’altres llocs abans que el senyor que domina l’horitzó ho faci saltar tot pels aires.\nPuc marxar lluny, però no pots escapar del teu passat que et persegueix com una ombra…\n…i si no li aprens la lliçó, t’esbotza la porta per fer-se present.\nI aleshores Pompeia amb aquelles columnes…\nAmb tanta voluntat de centrifugar-me del centre peninsular, a Madrid vaig deixar-me xuclar pel centre.\nEls extrems es toquen i a la capital castellana celebrar Sant Jordi és poc més que una experiència religiosa. Una rosa per la Cibeles i tan amics.\nBaixant a les catacumbes per desllorigar el futur, que sempre hi ha una sortida.\nSi tot sembla bloquejat cal mirar-s’ho tot amb un nous ulls i trobes dos caps dialogant, ni que sigui arquitectònicament parlant.\nI a Madrid també aquelles columnes…\nFugia del present quan desembarcava en el que m’agradaria que fos el meu país? Nord enllà la gent és culta, els trens són puntuals…\n…però les converses al carrer han de ser curtes per no glaçar el diàleg.\nSi no saps trencar el gel, millor parla des del sofà de casa.\nTranquil·litat en el viatge amb temps per reflexionar. Convertit en un Ulisses d’estar per casa vaig navegar en una closa de nou.\nEl paisatge desfilava davant meu en un tràveling natural perfecte. Si semblava que m’estavellava contra les roques m’adonava que els cants de sirena no era més que la remor de l’aigua buscant-se la vida per retornar l’oceà original.\nLa natura salvatge i la urbanitat per bandera, Noruega ho té tot a lloc. Encabit i endreçat rima amb tranquil·litat.\nI a Oslo en tenen també! Columnes reials jugant amb el temps i l’espai…\nNo cal anar lluny per saber que el cel és blau a tot arreu. I si duus el Sol amb tu, com jo ─que m’he assabentat regna en la meva casa 1─, el cel sempre és lluent per damunt dels núvols més foscos de les pitjors tempestes.\nFou després d’enlluernar-me la imatge de blancor saber que el viatge de l’any tenia una meta.\nEn sortir de la fira vaig adonar-me que a casa, i no necessàriament per aquest ordre, també tenim columnes.\nRivalitat eternes i consignes filosòfiques de carrer.\nAtenes dorm enamorada del seu passat per no despertar al malson d’avui.\nEls que aparentment som de fora revivim el seu passat gloriós per demostrar-nos que als quaranta sí que podíem.\nI un cop coronat, amb l’ego orgullós, anar a buscar columnes.\nUna mica més antigues i amb més llum a poder ser…\nAra sí. Saber que tot el safari fotogràfic petri d’enguany tenia una finalitat, i vaig immortalitzar-me. Atenes la mare de totes les columnes.\nCreia que el 2016 acabaria on va començar la civilització, però no. Fuetada final. Lisboa s’ha presentat com l’escenari perfecte per acomiadar aquest any increïble. I tornaré a prendre la foto que vaig fer el 2002. Actualitzant el passat.\nHi aniré també amb les vambes posades, però no pas per sumar una nova marató a les 4 que m’havia proposat. Els 10 quilòmetres de la São Silvestre lisboeta són una bona metàfora del que m’espera. Si enguany he viatjat sumant quilòmetres, aquest 2017 el viatge previst és intern; apassionantment intern. Estic convençut que la meva columna ho suportarà.


Jornada d'Internet Segura per a professionals\n- Segons l’estudi “Ús d’Internet per part dels alumnes d’ESO de les Illes Balears” davant un abús a un company 6 de cada 10 menors demanaria ajuda a un adult i el 55,7% hi intervindria per frenar-lo; mentre que en cas de ser-ne víctimes confiarien majoritàriament en els seus pares i mares\n- L'informe s'ha presentat durant una jornada per a professionals amb motiu del Dia de la Internet Segura\nL’Oficina de Defensa dels Drets del Menor, l'Institut per a la Convivència i l'Èxit Escolar (Convivèxit), l’Institut Balear de la Joventut, la Fundació Bit i l’Institut de Seguretat Pública de les Illes Balears s’han sumat un any més a l’esdeveniment internacional Dia de la Internet Segura, que enguany duu com a lema “Sigues part del canvi: units per una Internet més segura”. Es tracta d’una iniciativa europea a la qual el Govern ha donat suport organitzant una jornada formativa adreçada a educadors, docents, policies tutors, associacions de mares i pares, tècnics de joventut, personal sociosanitari i mediadors juvenils.\nEl director de l’Oficina de Defensa dels Drets del Menor, Serafín Carballo, ha assegurat que els menors pertanyen a una cultura digital que els fa actors en la societat de la informació i la comunicació, i els obre un món d’oportunitats i aprenentatges, però que la seva edat, inexperiència o immaduresa els fa vulnerables i, per tant, s’ha de crear una cultura de responsabilitat i bon ús des de tots els àmbits. L’ODDM ha registrat un increment de les queixes i les consultes relacionades amb l’ús inadequat d’Internet que afecta menors, un increment que també ha detectat l'Institut per a la Convivència i l'Èxit Escolar (ICEE), que en la memòria del curs passat recull que els centres educatius han obert 89 protocols de ciberassetjament, la qual cosa suposa el 29 % del total. Marta Escoda, directora de Convivèxit, ha recordat que, precisament, el curs passat els centres educatius han disposat d’un protocol específic de prevenció, detecció i intervenció en casos d’assetjament escolar, molt ben valorat pels centres educatius, i que això ha suposat un creixement de consultes sobre aquesta matèria. El protocol inclou referències especials al ciberassetjament en les pautes de prevenció, amb eines i directrius, tant per al professorat com per a les famílies, en col·laboració amb l’IB-Jove, la figura del policia tutor o la UIB, entre d’altres.\nDes de l’Institut Balear de la Joventut s’afirma que les tecnologies hi són per quedar-s’hi, i que cada vegada tenen més influència en el nostre dia a dia i en el dels infants i els joves. En nom de l’IB-Jove, el director general de Participació i Transparència, Miquel Gallardo, ha assegurat que es treballa per dotar els joves, pares i mares, mestres i la població en general de recursos, habilitats, competències socials, autonomia i seguretat per fer que l’experiència digital no es converteixi en una experiència negativa. Més de 5.715 alumnes d’educació primària i ESO han passat pels tallers de formació de l’IB-Jove, que també ha iniciat el programa pilot “Cibermentor” a tres centres d’educació secundària obligatòria.\nPer part seva, el coordinador del Programa de Policia Tutor, de l’Institut de Seguretat Pública de les Illes Balears, Rafel Covas, ha apuntat que el curs passat es varen fer 626 xerrades preventives sobre l’ús de les xarxes socials, els telèfons mòbils amb accés a Internet o altres dispositius, i sobre l’assetjament escolar a través de les noves tecnologies. Aquestes sessions han arribat a un total de 12.293 alumnes d’educació primària i educació secundària obligatòria de 43 municipis de les Illes Balears.\nDes de la Direcció General d'Innovació Tecnològica, Benjamí Villoslada, ha apuntat que els joves empren les noves tencologies amb naturalitat però necessiten ser educats en el seu ús i que Internet, per si mateix, no és ni segur ni insegur.\nDurant la jornada d’avui, la Fundació Bit ha presentat l’estudi “Ús d’Internet per part dels alumnes d’ESO de les Illes Balears”, elaborat a partir d’una mostra de 2.696 alumnes, d’entre 10 i 15 anys, de 1r, 2n, 3r i 4t d’ESO, de 31 centres d’educació secundària. Segons aquest informe, 6 de cada 10 menors demanaria ajuda a un adult davant un cas de ciberassetjament, i el 55,7 % hi intervindria per frenar-lo. L’informe també revela que les víctimes de ciberassetjament confien majoritàriament en els pares i mares a l'hora d'explicar el conflicte.\nL’estudi detecta que 2 de cada 10 alumnes coneixen un o més casos d’algú que s'ha sentit assetjat sexualment a través de missatges de mòbil, xats o missatges de correu electrònic, entre d'altres, i més del 50 % coneix alumnes que han rebut missatges amb insults i burles durant el darrer any. S’observa que els alumnes de 3r i 4t d’ESO són els que més coneixen algun perjudicat i, en alguns casos, fins i tot es dobla la xifra respecte dels cursos inferiors. Això pot ser a causa que els alumnes més joves accedeixen menys a Internet, de manera que no hi estan tan exposats, o al fet que en fan menys usos. Com més anys té el menor, més incidència hi ha de ciberconflictes, i les nines tenen coneixement de més casos que els nins, especialment, en el cas d’haver rebut missatges amb insults i burles.\nA la pregunta de si ha patit alguna forma de ciberconflicte en els darrers dos mesos, 1 de cada 10 menors afirma que en alguna ocasió ha patit la publicació o compartició d'alguna imatge o vídeo seu sense el seu consentiment, i fins a un 8,1 % afirma que, alguna o diverses vegades, s'ha sentit assetjat sexualment a través de missatges de mòbil, xats, etc. En aquest cas, les nines manifesten que són més agredides que els nins, encara que els nins ho pateixen més sovint.\nQuan es demana el tipus d'implicació dels alumnes en les situacions de ciberconflicte, crida l'atenció l'alt percentatge d'observadors. Les eines de missatgeria instantània, com el WhatsApp o el Telegram, faciliten la figura de l'observador, ja que molts menors reben alhora en els seus dispositius imatges i vídeos d'altres companys. Aquesta dada està relacionada amb el temps de connexió a Internet per part dels menors; 1 de cada 4 alumnes passa més de quatre hores el dia a Internet.\nL’informe, que es pot consultar complet a la pàgina web de la Fundació Bit, analitza les diferències més significatives segons l'illa, el curs, l'edat o el gènere de l'alumne, el tipus de conflicte, i l’edat i els estudis dels progenitors.


L’Ajuntament de Petrer reparteix 25 tauletes amb connexió a Internet a escolars de 5é i 6é de primària en situació de vulnerabilitat – Ajuntament de Petrer\n> L’Ajuntament de Petrer reparteix 25 tauletes amb connexió a Internet a escolars de 5é i 6é de primària en situació de vulnerabilitat\nPublicada per Comunicación Ayto. de Petrer el 20 maig 2020\nEs tracta d’una iniciativa de les regidories d’Educació i Inclusió Social coordinada amb els col·legis públics i concertat del municipi\nLes regidories d’Educació i Igualtat i Inclusió Social han adquirit 25 tauletes amb connexió a Internet per a repartir a escolars vulnerables de 5é i 6é de primària dels diferents col·legis de Petrer.\n“Després del repartiment de tauletes que la Generalitat Valenciana va fer a l’abril a alumnat de batxillerat i cicles formatius, ens vam adonar, gràcies a la coordinació amb els equips directius dels col·legis, que hi havia diversos alumnes de primària que no tenien els mitjans tècnics per a poder fer els seus deures i seguir amb normalitat el curs des de casa”, ha manifestat la regidora d’Educació, Sabina Sendra. D’aquesta manera, els mateixos centres educatius, després d’una valoració per part dels equips directius i docents, van facilitar les dades de l’alumnat de 5é i 6é de primària en situació de major vulnerabilitat i des de les regidories s’han adquirit 25 tauletes amb connexió a Internet que, amb cita prèvia per a evitar aglomeracions, han sigut entregades aquesta setmana en la regidoria d’Educació.\nCal recordar que, a principis d’abril, ja es va dotar de 94 tauletes amb connexió a Internet a l’alumnat de batxillerat i cicles formatius proporcionades per la Generalitat Valenciana amb la finalitat de facilitar l’educació a distància d’aquells escolars de famílies amb pocs recursos econòmics.\nParal·lelament, la Regidoria d’Educació continua mantenint activa la campanya de “deures a casa”, posada en marxa a l’abril amb l’objectiu d’aconseguir que cap xiquet o adolescent es quede arrere per no disposar de recursos tecnològics suficients per a seguir el final del curs. Igual que per al repartiment de tauletes, la identificació dels casos es va dur a terme des dels mateixos centres escolars, que són els qui faciliten el material que el personal de la regidoria imprimeix i que Protecció Civil entrega en els domicilis dels escolars.\nLa regidora ha tornat a fer una crida per si alguna família considera que està en aquesta situació i per qualsevol motiu no ha sigut inclosa en aquest llistat de “deures a casa”, perquè es pose en contacte amb la regidoria per correu electrònic en: educación@petrer.es o telefonant al número 965370099.


Els Bombers rescaten un escalador ferit crític a Setcases\nActualitzat 07/07/2021 11:52 CET\nBombers de la Generalitat va rescatar dimarts un escalador que va patir una caiguda d'uns 10 metres d'altura i que va resultar ferit crític a la Coma de l'Orri de Setcases (Girona), segons han informat en un comunicat aquest dimecres.\nUna altra persona que estava amb l'accidentat va descendir per poder trobar un lloc amb cobertura i va donar l'alerta a les 17.15 hores.\nEs van mobilitzar un helicòpter amb efectius del Grup d'Actuacions Especials (Grae) i un metge, una dotació terrestre de Ripoll (Girona), una dotació del Grae d'Olot (Girona) i una altra de la Seu d'Urgell (Lleida) i diverses dotacions del Sistema d'Emergències Mèdiques (SEM) .\nA causa de les dificultats del rescat també s'hi van desplaçar altres dotacions de Camprodon, Olot, Cerdanyola i Banyoles (Girona) que van escalar fins on es trobava el ferit, el van estabilitzar i el van preparar per evacuar-lo amb helicòpter.\nCom que la boira cobria la zona i impossibilitava utilitzar l'helicòpter, els efectius van baixar l'accidentat amb una llitera per la paret i el van traslladar amb una ambulància del SEM fins a l'hospital Josep Trueta de Girona en estat crític.


Professional Stablizer portàtil sense pinzells de 3 eixos per a GoPro Hero 5 AFI A5 Fabricants i proveïdors Xina - Preu de fàbrica - AFI\nProfessional 3-Eix Impressor portàtil sense pinzell per GoPro Hero 5 AFI A5\nActualitzat AFI Gimbal A5 Compatible amb càmeres GoPro5 / GoPro4 / GoPro3 + / GoPro3 i altres càmeres d'acció de nova sèrie.\nA5 s'actualitza des de VS-3SG\nActualitzat AFI Gimbal A5\nCompatible amb càmeres GoPro5 / GoPro4 / GoPro3 + / GoPro3 i altres càmeres d'acció de nova sèrie.\nGamma completa i lliurement controlable\nEl Gimbal A5 està dissenyat per a la càmera d'acció, li proporciona suaument i emet un xoc de perspectiva tot l'any. Amb una barra de maneig creativa i una alta tecnologia anti-batuda, aconsegueixen aconseguir el control lliure.\nAngle de peu\n160 (cap avall)\nVertical de mà\nAngle de rotllo\nHoritzontal de mà\nPitch Rate següent\nSeguint la velocitat uniforme\nTítol de seguiment següent\nPrecisió de seguiment\nGimbal en mode estàtic\nCorrent de sobrecàrrega\nBateria i càmera\nCàmera de suport\nMode de suport\nSemi-següent: Encapçalament següent. Pitch & Roll mantenint l'equilibri personal automàticament.\nTot seguit: Seguiment d'encapçalament i de seguiment. Carregueu automàticament l'equilibri automàtic (Mode predeterminat)\nTot bloqueig: encapçalament, enganxar i tancar tot el bloqueig.\n(El pas pot bloquejar-se amb la mà)\nTemps en espera\nEspecialment dissenyat per a la càmera d'acció\n3-Eix sense escuadra sense mànec Steady Gimbal A5\nDisseny simplificat / Instal·lació ràpida / Funcionament senzill\nEspai 3-D perfecte Combinació de magnetisme, electricitat i força\nEl giroscopi pot obtenir el paràmetre d'actitud de moviment exacte de la càmera d'acció. El codificador magnètic pot prendre el registre detallat sobre el canvi d'angle relatiu de l'eix únic. L'algoritme intel·ligent pot conduir la correcció en temps real del motor brushless.\nMúltiples modes, canviar lliurement\nUna varietat de patrons de treball, lliures per canviar, no us perdeu tots els moments meravellosos.\nMode de bloqueig: encapçalament i posat i rodet tot bloquejat.\nMode de seguiment d'encapçalament i de pas: roda amb bloqueig, encapçalament i rotació sense escales\nSegueix la direcció del gimbal.\nMode de seguiment d'encapçalament: el pitch & roll està bloquejat, seguint la rotació sense sentit\nLa direcció del gimbal.\nAmb el mode d'inversió especial, torneu a invertir la càmera invertint la càmera, que combina els dos modes de commutació del gimbal per capturar fàcilment la lent lentament a prop del sòl.\nAmb un disseny convenient de la funció de bloqueig del tret, poseu la posició de la inclinació de la càmera a mà per bloquejar l'angle actual.\nUn botó en espera, un segon inici, estalvi d'energia i convenient.\nBotó de funció\nEl LED s'utilitza per identificar el mode de treball actual.\nBotó d'encès / apagat\nPer a escorts de vídeo d'alta qualitat\nMoments sentimentals per compartir meravellosos.\nPunts destacats del producte\nIntegrat - Motor d'imant universal\nAdopta un acer d'aliatge permanent d'alta resistència, equipat amb el motor d'anell integrat del programa de control d'actualització, que fa que l'estabilitat del producte i excepció llisa sigui excepcionalment excel·lent, cosa que us permet gaudir d'una experiència de tir lliure de control.\nAmb un disseny industrial perfecte, un processador de precisió CNC d'aliatge d'alumini d'alta resistència d'alta qualitat amb processos antilliscants d'alta qualitat, estructura de producte sòlida i senzilla, aspecte exquisit.\nFont d'alimentació, emmagatzematge durador i major utilització, rendiment més potent\nBateries d'alt cicle, reduir costos, assequibles, estalvi d'energia i protecció del medi ambient.\nBuckle multifunció - Apte per a una varietat de càmeres, àmpliament compatibilitat\nL'últim disseny multifunció de la sivella, adequat per GoPro, SJCAM, XIAOYI i altres càmeres esportives, àmpliament compatibles.\nSèrie GoPro Hero\nCàmera esportiva XIAOYI\nAltres càmeres d'acció de mida similar\nFons amb forat roscat de 1/4 ", més opcions, àmplia compatibilitat\nEl fons de l'empunyadura amb un forat roscat de 1/4 "es pot connectar amb un altre\nEquips fotogràfics, que poden fer molt divertits els vídeos.\nBenvingut a la venda a l'engròs de l'estabilitzador portàtil de mans lliures de 3 eixos professionals de qualitat professional per a l'heroi gopro 5 afi a5 a un preu assequible per part de nosaltres. Som un dels principals fabricants i proveïdors a la Xina, també recolzant el servei de OEM i ODM basat en comandes personalitzades qualificades. Per obtenir més informació, poseu-vos en contacte amb la nostra fàbrica ara.\nHot Tags: Estabilitzador portàtil de mans lliures sense pinzell professional de 3 eixos per al heroi GoPro 5 AFI A5, Xina, fabricants, proveïdors, fàbrica, majorista, personalitzat, preu, OEM / ODM\nFotografia fotogràfica professional Trippod Kits per...


Afegides les activitats JIA2013. | Postexcavatòrix\nAfegides les activitats JIA2013.\nHe afegit al calendari de maig les activitats principals de l’edició d’enguany de les Jornades de Joves Investigadors en Arqueologia, les JIA 2013. El programa sencer ja està disponible a la web oficial de les Jornades (http://jia2013.arqueotype.com/programa.html)\nAixí mateix recordar que ja està obert el termini d’inscripcions. El podeu fer des d’aquest enllaç: jia2013/inscripciones on també hi trobareu una explicació dels dos tipus d’inscripció que podeu realitzar, els preus i la manera de formalitzar el pagament. Si ho feu abans de l’1 d’abril tindreu tarifa reduïda.\nFixeu-vos que les activitats estan repartides en dues ubicacions diferents: la Facultat de Geografia i Història de la UB i la Institució Milà i Fontanals (IMF-CSIC). Feu atenció a on es fa l’activitat a la que voleu assistir.\nFont: JIA2013 i AINUBHA (FB).\nThis entry was posted on 15 Març 2013 by Oriol Fort in activitats, arqueologia, calendari, jornada/es, universitat and tagged ainubha, Consell Superior d'Investigacions Científiques (CSIC), inscripcions, Institució Milà i Fontanals (IMF), jia 2013, Jornades de Joves Investigadors en Arqueologia (JIA), Universitat de Barcelona (UB).